Ακούστε τρία ακυκλοφόρητα τραγούδια των Green Day | Hit Channel\nΑκούστε τρία ακυκλοφόρητα τραγούδια των Green Day\nΣτο ίντερνετ κυκλοφορεί ένα demo που γράφτηκε από το καλιφορνέζικο τρίο κατά τη διάρκεια των ηχογραφήσεων του cult άλμπουμ τους «Dookie».\nOnline έκανε την εμφάνισή του ένα demo των Green Day που δεν έχει ακουστεί ξανά. Το demo είναι από την περίοδο που η καλιφορνέζικη μπάντα ηχογραφούσε το υλικό για το Dookie, το άλμπουμ που σηματοδοτεί την κρίσιμη καμπή στην καριέρα τους, δίνοντάς τους τη διεθνή επιτυχία.\nΤο demo, στην πραγματικότητα, θα πρέπει να τοποθετείται μεταξύ του 1991, όταν το τρίο κυκλοφόρησε το Kerplunk, και τη περίοδο του Dookie για την οποία, όπως αναφέρει η πηγή – η ιστοσελίδα Green Day Authority – τα τρία τραγούδια ήταν το αποτέλεσμα μιας studio session το 1992 -93.\nΤο demo περιέχει τις πρώτες version του J.A.R. (πριν διαδοθεί στο soundtrack της ταινίας Angus του 1995, που αργότερα περιλαμβάνεται στη συλλογή International Superhits το 2001), το Having A Blast και το Don’t Wanna Fall In Love, τραγούδια που βρίκαμε στο Dookie, και το compilation album των Green Day του 2002, με τίτλο Shenanigans.


Βικτώρια Καρύδα: Θέλω να μάθω ποιος πλήρωσε για τη δολοφονία του συζύγου μου (ΒΙΝΤΕΟ) | Notioi.gr\nΣχεδόν έξι μήνες μετά την εν ψυχρώ εκτέλεση του «Αυστραλού» από τον πληρωμένο δολοφόνο, η ξανθιά καλλονή μιλάει για πρώτη φορά στο «ΘΕΜΑ». Ντυμένη στα μαύρα, με τα μάτια της να τρέχουν δάκρυα και τη φωνή της να πνίγεται από τους λυγμούς, η Βικτώρια Καρύδα ξεσπά: «Αν δεν πήγαινα σε αυτό το show εκείνο το βράδυ και αν ήμουν μαζί του, μπορεί να είχε σωθεί» και συμπληρώνει: «Όταν έφυγε ο Γιάννης από τη ζωή, έλεγα μέσα μου: “Αν ήμασταν μαζί στα εγκαίνια του μαγαζιού, μπορεί όλα να ήταν διαφορετικά”».\n*Φωτογραφία-ντοκουμέντο, δείχνει τον δολοφόνο τη στιγμή που νοικιάζει το αυτοκίνητο για να μεταβεί στην οικία του Μακρή με σκοπό να τον δολοφονήσει. Αν και δείχνει αδυνατισμένος, ο συμπατριώτης του, που ήταν μαζί του, είπε στην κατάθεσή του ότι τους τελευταίους μήνες τού έδινε συμπληρώματα διατροφής για να πάρει όγκο. Έτσι εξηγείται και η διαφορά στην εμφάνιση\nΦωτογραφικό υλικό της δικογραφίας δείχνει τον Ραφέτ την προηγουμένη της δολοφονίας τη στιγμή που επισκέπτεται την εταιρεία ενοικιάσεως αυτοκινήτων στη Γλυφάδα. Είναι φανερά αδυνατισμένος σε σχέση με σήμερα και, όπως λένε οι αστυνομικοί, «κουμπώνει» με τη φιγούρα του άνδρα που δολοφονεί τον Μακρή όπως αποτυπώθηκε στα καρέ από τις κάμερες που κατέγραψαν το σκηνικό του θανάτου.\nΗ Καρύδα είναι αποφασισμένη να κάνει τα πάντα για να αποκαλυφθεί η αλήθεια. Διόρισε δικηγόρο της τον γνωστό ποινικολόγο Χαράλαμπο Λυκούδη και μαζί κινούν όλες τις\n*Ο δικηγόρος Χαράλαμπος Λυκούδης\nνομικές διαδικασίες. «Θέλω να τιμωρηθούν… Η φυλακή για μένα είναι το λιγότερο», λέει ενώ ο κ. Λυκούδης από την πλευρά του επισημαίνει ότι «η οικογένεια Μακρή νιώθει την ανάγκη να ευχαριστήσει τη Ελληνική Αστυνομία και ειδικότερα το Τμήμα Δίωξης Εγκλημάτων κατά Ζωής για το υψηλό επίπεδο επαγγελματισμού και ευσυνειδησίας που επέδειξε και οδήγησε στην εξιχνίαση του εγκλήματος και τη σύλληψη του δολοφόνου του αείμνηστου Γιάννη Μακρή. Έχουμε απεριόριστη εμπιστοσύνη στην Ελληνική Δικαιοσύνη ότι θα καταβάλλει κάθε προσπάθεια για τον εντοπισμό του συναυτουργού και του ηθικού αυτουργού και θα τιμωρήσει παραδειγματικά τους δράστες αυτού του αποτρόπαιου και στυγερού εγκλήματος».\n-Και όλα αυτά που έχουν γραφτεί και ακουστεί για το παρελθόν του στο εξωτερικό;\n-Είχε κάποιες οικονομικές εκκρεμότητες; Γιατί μπήκε στο στόχαστρο κάποιων;\n«Είναι αυτό που δεν περίμενα ποτέ. Και πιστεύω ότι ούτε ο Γιάννης το περίμενε. Γιατί έχουμε μια οικογένεια. Δεν πρέπει να προστατεύουμε την οικογένεια; Και αυτό είναι που με τρώει μέσα μου: Ποιος και γιατί… Δεν υπήρχε κάτι που να μας κάνει να φοβόμαστε. Ήμασταν χαρούμενοι, πηγαίναμε ταξίδια με τα παιδιά μας, βγαίναμε στο κέντρο της Γλυφάδας στις κούνιες και στον παιδότοπο. Ο άνδρας μου δούλευε και επέστρεφε στις 3 το μεσημέρι από τη δουλειά του».\nΣτο μυαλό της Βικτώριας Καρύδα ο άνδρας της είναι ακόμη ζωντανός. Όταν αναφέρεται σε εκείνον χρησιμοποιεί ενεστώτα και, όπως λέει, τον αισθάνεται δίπλα της. Στην ερώτηση για τις καθημερινές του συνήθειες απαντά σαν να μην έγινε ποτέ το θλιβερό γεγονός της 31ης Οκτωβρίου έξω από το σπίτι τους στη Βούλα:\n«Ξυπνάει κατά τις 5 το πρωί, πάει στο γυμναστήριο, 7 το πρωί ετοιμάζεται, τρώει το πρωινό και φεύγει για να κάνει δουλειές και γυρνάει 3 το μεσημέρι. Αν θέλαμε να πάμε κάπου γυρνούσε και πιο νωρίς, αν είχε δουλειές γυρνούσε και πιο αργά, στις 4 το μεσημέρι».\n«Ο Γιάννης ήταν το καλύτερο παιδί. Ο καλύτερος άνθρωπος και όχι μόνο μέσα στην οικογένεια, αλλά και με τους φίλους του, ακόμη και με αγνώστους. Βοηθούσε τους ανθρώπους και, αν είχε πρόβλημα κάποιος, έτρεχε να του συμπαρασταθεί. Σε μένα -από το μεγαλύτερο μέχρι το μικρότερο πρόβλημα- έλεγε πάντα “Αχ, αγαπούλα μου. Δεν πειράζει”».\nΓια το γνωστό μοντέλο ο Γιάννης Μακρής ήταν ο άνδρας της ζωής του. «Γνωριστήκαμε το 2010, όταν ερχόταν από την Αυστραλία στην Ελλάδα για διακοπές. Με είχε δει σε ένα restaurant και φοβήθηκε να με πλησιάσει γιατί ήμουν με παρέα ανδρών και γυναικών. Έφυγε πίσω στην Αυστραλία και όταν ξαναγύρισε, μετά από έξι μήνες, ήμουν σε ένα άλλο μαγαζί, στο οποίο είχα πάει μετά το show με μια φίλη μου και με πλησίασε. Ήταν μια μεγάλη παρέα και συμπτωματικά ήξερε την κολλητή μου. Είχαν γνωριστεί κάποτε σε μια παρέα. Έτσι γνωριστήκαμε και βγήκαμε. Σε εκείνη την παρέα ήταν πέντε παιδιά. Όταν είδα τον Γιάννη ανάμεσα στους πέντε, μου έκανε κλικ και είπα: “Αυτός είναι ο άνδρας μου”. Από την πρώτη στιγμή που τον είδα αυτό έλεγα και στις φίλες μου», λέει και συνεχίζει: «Αποκτήσαμε δύο παιδάκια και ζούσαμε μεταξύ Αυστραλίας και Ελλάδας. Πηγαινοερχόμαστε με τα παιδιά μας και όταν μεγάλωσαν, αποφασίσαμε να κάτσουμε στην Ελλάδα λόγω των σχολείων. Τα παιδιά έπρεπε να πάνε σε Παιδικό Σταθμό και αποφασίσαμε να μείνουμε εδώ γιατί ο Γιάννης αγαπούσε πολύ την Ελλάδα και πάντα ήθελε να επιστρέψει. Θέλαμε να κάνουμε και τρίτο παιδί αλλά δυστυχώς δεν προλάβαμε».\n-Εκείνη την ημέρα ανησυχούσατε για κάτι; Είχατε κάποιο προαίσθημα;\n«Στεναχωρήθηκα γιατί τα εγκαίνια του μαγαζιού έπεφταν την ίδια ημέρα με το fashion show. Ο Γιάννης μού λέει ‘Αγαπούλα μου, θα είσαι μαζί μου;’ και του απαντώ: ‘Θα τελειώσω νωρίς’. Εκείνος τότε μου λέει: ‘Θα φύγω από εκεί νωρίτερα για να πάμε να φάμε μαζί’. Όταν έφευγα και πήγαινα προς το κέντρο τον πήρα τηλέφωνο γιατί είχε κίνηση και μιλάγαμε για αρκετή ώρα. ‘Αγαπούλα μου, βρήκες χρόνο να μιλήσεις;’ με ρωτά κι εγώ του λέω: ‘Έχω τόσο πολύ πονοκέφαλο’. Είχα από πριν πονοκέφαλο και είχα πιει ένα depon αναβράζον και φεύγοντας ο Γιάννης μού είπε: ‘Κι εγώ ήπια από το ίδιο ποτήρι depon γιατί δεν είμαι καλά. Πονάει το κεφάλι μου’».\n-Αυτό πόση ώρα πριν;\nΉταν 5 το απόγευμα.\n«Μου είπε: ‘ΟΚ, αγαπούλα μου, ξάπλωσε και μιλάμε πιο μετά όταν τελειώσω να πάμε μαζί να φάμε. Μαζί, παρέα με τους φίλους ή οι δυο μας’. Δεν ήταν καλά και δεν ήθελε να πάει».\n-Σαν να μην ήθελε να βγει έξω από το σπίτι;\n«Δεν είχε όρεξη. Είχε και πονοκέφαλο και πήρε παυσίπονο».\n-Δηλαδή ήταν μια αναγκαστική έξοδος.\n«Ναι. Και θέλω να σας πω ότι ο άνδρας μου δεν έπαιρνε χάπια. Έτυχε επειδή είχε πίεση και πονοκέφαλο».\n-Σαν να είχε προαίσθημα ότι κάτι κακό θα συμβεί;\n«Σαν κάποιος να του έλεγε ‘μη βγαίνεις έξω. Κάτσε σπίτι’. Και είχα σκεφτεί πολλές φορές ότι αν δεν πήγαινα σε αυτό το show και αν ήμασταν μαζί την ίδια μέρα, μπορεί να είχε σωθεί. Όταν έφυγε ο Γιάννης από τη ζωή, έλεγα μέσα μου: ‘Αν πηγαίναμε μαζί στα εγκαίνια του μαγαζιού, μπορεί όλα να ήταν διαφορετικά’».\n«Ήταν τρομακτικός ο τρόπος που το έμαθα. Ήμουν στο show, βγήκα, έκανα πρώτη εμφάνιση, πήγα στα καμαρίνια να αλλάξω για να κάνω δεύτερη εμφάνιση και σε μια φάση μπαίνει ένας πολύ καλός μου φίλος μακιγιέρ, που ήταν απέξω με το κινητό μου και έβγαζε φωτογραφίες, και μου λέει: “Βικτώρια, πρέπει να φύγουμε!” Εγώ έμεινα… Εκείνη την ημέρα όταν βγήκα πρώτη φορά ένιωσα, δεν ξέρω πώς να το εξηγήσω, ότι δεν ήμουν καλά».\n*Ένα από τα οχήματα που είχε νοικιάσει ο δολοφόνος για να κατοπτεύει το σπίτι του Μακρή. Η ώρα διέλευσης είναι περίπου ίδια με αυτή της δολοφονίας\n«Δεν ήμουν καλά. Ήταν το show και οι παρέες, όμως εγώ ήμουν πολύ down. Και έρχεται ο Προκόπης και μου λέει ‘Βικτώρια, πρέπει να φύγουμε. Έγινε κάτι σοβαρό’. Εγώ απλά τον κοιτάω στα μάτια, αρχίζω να βγάζω ρούχα και λέω ‘Τι έγινε;’ και μου απαντά: ‘Δεν μπορώ να σου πω, έγινε κάτι σοβαρό πρέπει να φύγουμε’. Δεν μου έλεγε. Τον ρώτησα 150 φορές όταν άλλαζα ρούχα και δεν μου έλεγε. Του λέω τότε: ‘Τα παιδάκια είναι καλά;’. Γιατί τα παιδάκια ήταν στο ρωσικό σχολείο και ο άνδρας μου που τα πήγαινε δεν μπορούσε να τα πάρει, γι’ αυτό ήταν να γυρίσουν με ταξί μαζί με τη γυναίκα που τα προσέχει. Νόμιζα λοιπόν ότι είχε συμβεί κάτι με τα παιδάκια και τρόμαξα. Μετά του λέω, ‘Πού είναι ο Γιάννης;’ κι εκείνος απαντά: ‘Δεν ξέρω, πρέπει να φύγουμε’. Και όταν κατεβήκαμε κάτω και η φίλη μου που ήρθε να με πάρει δεν μου έλεγε. Οδηγούσαμε προς Γλυφάδα από το κέντρο και εγώ ήμουν σαν ζόμπι. ‘Σε παρακαλώ, πες μου τι έχει συμβεί’, επέμεινα. ‘Έγινε ατύχημα’, είπε. ‘Δεν πάω στη Γλυφάδα. Να πάμε στο νοσοκομείο που είναι ο άνδρας μου’. Και λέω να πάμε στη Γλυφάδα πίσω στο σπίτι. Δεν πίστευα…»\nΦτάνοντας στο σημείο της εκτέλεσης η καρδιά της άρχισε να χτυπά δυνατά. «Ανέβαινα την ανηφόρα και δεν με άφηνε η Αστυνομία και οι φίλοι μου με κρατάγανε. Νευρίασα πάρα πολύ γιατί κατάλαβα τι συμβαίνει. Κατάλαβα… Μου έχει πει η φίλη μου πριν να τρέξω και ήθελα τόσο πολύ να τον δω. Δεν με αφήνανε και ήμουν πάρα πολύ θυμωμένη γιατί ήταν ο άνδρας μου και ήθελα τόσο πολύ να τον αγκαλιάσω. Ήθελα να είμαι δίπλα του. Και δεν θυμάμαι… Φώναζα σαν τρελή».\n«Σαν κάποιος να του έλεγε “μη βγαίνεις έξω. Κάτσε σπίτι”. Και είχα σκεφτεί πολλές φορές ότι αν δεν πήγαινα σε αυτό το show και αν ήμασταν μαζί την ίδια μέρα, μπορεί να είχε σωθεί. Όταν έφυγε ο Γιάννης από τη ζωή, έλεγα μέσα μου: “Αν πηγαίναμε μαζί στα εγκαίνια του μαγαζιού, μπορεί όλα να ήταν διαφορετικά”»\n-Η ζωή μετά;\n«Ήταν τόσο κουραστικό. Ειδικά οι δημοσιογράφοι με τις κάμερες. Δέχτηκα τόση πίεση από όλους. Σαν να ήταν κάτι χαρούμενο. Δεν καταλάβαιναν. Δεν καταλαβαίνει ο κόσμος μερικές φορές να αφήσει ήσυχη την οικογένεια. Και όταν έχεις παιδιά, τα παιδιά τρομάζουν. Έχουν περάσει 5,5 μήνες και νιώθω σαν να ήταν χθες. Στο σπίτι που κινούμαι, νιώθω σαν να είναι ο Γιάννης μέσα. Δεν δίνω στον εαυτό μου τη δυνατότητα να δεχτεί ότι έγινε αυτό. Είναι σαν ένα έργο και αυτό δεν συμβαίνει σε μένα. Είναι σαν να κοροϊδεύω τον εαυτό μου και βάζω στη σκέψη μου ότι είναι στη δουλειά του, σε λίγη ώρα έρχεται είτε είναι στο μπάνιο είτε είναι ξαπλωμένος. Νιώθω σαν να είναι ακόμα μαζί μου».\n*Αυτό είναι το μαύρο Pulsar που χρησιμοποίησε το «πληρωμένο πιστόλι» από τη Βουλγαρία για να εκτελέσει το συμβόλαιο του Μακρή\n-Σε αυτούς τους ανθρώπους έχετε να πείτε κάτι;\n«Δεν ξέρω να πω και άσχημες λέξεις στα ελληνικά για να εκφράσω τα αισθήματά μου. Αυτό που γίνεται στον κόσμο. Έχουν χαζέψει όλοι. Η δολοφονία είναι κάτι… Να πάρεις τη ζωή του ανθρώπου είναι μεγάλο πράγμα. Πώς μπορεί να σε ενοχλήσει ένας άνθρωπος για να καταντήσεις να φτάσεις σε αυτό το σημείο; Θα ήθελα να ξέρω ποιος είναι αυτός που πλήρωσε, που έβαλε και έναν ακριβό δικηγόρο σε αυτόν τον… μην πω καμιά κακιά λέξη. Το λιγότερο δεν ξέρω… Η φυλακή είναι για μένα το λιγότερο».\n«Τον πρώτο καιρό δεν ήθελα να βλέπω τον κόσμο. Μερικοί δεν έχουν τρόπους. Πώς κοιτάνε, πώς μιλάνε, πώς σε δείχνουν με το δάκτυλο. Άσχημο, πολύ άσχημο. Κάποιες φορές έχω φοβηθεί πολύ για τον εαυτό μου μέσα στο σπίτι γιατί δεν ήμουν καλά. Έκλαιγα όλη την ώρα, δεν έβγαινα και τρόμαξα γιατί ζαλίστηκα και πήγα να λιποθυμήσω. Ήταν αρκετές αυτές οι φορές. Και άρχισα να βγαίνω με τους φίλους μου, να πηγαίνω για καφέ, να βγαίνω έξω. Και αυτό με βοήθησε. Με βοήθησαν οι φίλοι μου, οι κοντινοί μου γιατί είναι πολύ τρομακτικό. Είχα σκεφτεί “αν γίνει κάτι με μένα, μένουνε δύο μικρά παιδάκια”. Η μητέρα μου δεν μπορεί να μεγαλώσει τα παιδιά γιατί είναι άρρωστη. Έχει 35 χρόνια Πάρκινσον. Έχω τρομάξει πάρα πολύ για τον εαυτό μου… Δεν μπορώ να σας εξηγήσω τι είναι αυτό. Πήγα να πέσω μέσα στο σπίτι, όταν οδηγούσα πήγα να τρακάρω, δεν είχα δύναμη καν να οδηγήσω. Έπρεπε να πάρω τον εαυτό μου στα χέρια μου».\n-Πώς είναι τα παιδιά;\n«Η μεγαλύτερη κόρη μου αναζητά τον μπαμπά κάθε μέρα. Του γράφει γράμματα, τα κολλάει στον τοίχο, τα βάζει πίσω από τη φωτογραφία, μιλάει με τον ουρανό κάθε βράδυ και ζητά τον μπαμπά να γυρίσει πίσω και μου λέει: ‘Μαμά, θέλω να κάνω μια ευχή. Μπορούμε να πάμε στην εκκλησία να κάνω μια ευχή;’. ‘Τι είναι, αγαπούλα; Τι ευχή θέλεις να κάνεις;’ τη ρωτώ. ‘Να γυρίσει ο μπαμπάς πίσω», απαντάει. Όταν το ακούς αυτό, τρελαίνεσαι πιο πολύ».\n-Σκεφτήκατε ποτέ να φύγετε από την Ελλάδα;\n«Το έχω σκεφτεί, αλλά σκέφτομαι τα παιδάκια μου. Γιατί είναι ευχή του Γιάννη να πάνε στο ελληνικό σχολείο και να μεγαλώσουν στην Ελλάδα. Είναι η χώρα που αγαπούσε πολύ. Θα μπορούσα να φύγω και την επόμενη μέρα, άλλα σκέφτομαι ότι προτεραιότητα είναι τα παιδιά και μετά εγώ».


kefalonianet: Ο Τσίπρας μάς έφερε ως εδώ;\nΤα τρία κόμματα, Ν.Δ, ΠΑΣΟΚ και ΔΗΜΑΡ θα μπορούσαν να φτιάξουν μια χαρά κυβέρνηση ήδη από την Δευτέρα 7 Μαΐου, με τον παρόντα συσχετισμό και αριθμό ψήφων. Γιατί τόσο πάθος πιά για τον Τσίπρα και τον Σύριζα; Γιατί τον θέλουνε τόσο πολύ μαζί τους, αφού αριθμητικά δεν τους χρειάζεται για να μας σώσουν; Μα για να μην πέσει ακόμα περισσότερο το ποσοστό του ΔΗΜΑΡ – και εξαφανιστεί, συμμετέχοντας (στη θέση του ΛΑΟΣ ουσιαστικά) σε μια κυβέρνηση από την οποία θα απουσιάζει ο Αλέξης Τσίπρας και το κόμμα του. Στην ουσία : Ο Τσίπρας, που υπήρξε εξ αρχής (καλώς η κακώς) «αντημνημονιακός» και ζητούσε αναδιαπραγμάτευση εντός της ζώνης του Ευρώ και της ΕΕ όταν οι τελευταίες κυβερνήσεις υπέγραφαν και το δεύτερο μνημόνιο, πρέπει τώρα να υποδυθεί την Ιφιγένεια και να πάει να δεθεί στον πάσαλο στην πλατεία Ομονοίας οικειοθελώς για να καεί στην μνημονιακή πυρά – ενώ ποτέ δεν έχει υποστηρίξει (καλώς η κακώς λέμε) αυτήν την πολιτική. Εμένα αυτό μου φαίνεται τρελό. Μέχρι την 6η Μαΐου όλα γινόντουσαν ερήμην του ΣYΡΙΖΑ. Τώρα αν καταστραφούμε, αν βγούμε απ’ το ευρώ, αν δεν μπορούμε να φτιάξουμε κυβέρνηση, αν δεν μπορούμε να\nαντεπεξέλθουμε στα χρέη, τα δάνεια, τις εσωτερικές και τις διεθνείς μας υποχρεώσεις, θα φταίει ο ΣΥΡΙΖΑ.


Η φαρμακευτική ρητίνη του λαδάνου και η παραδοσιακή συλλογή του\nΑρχική σελίδαTipsΗ φαρμακευτική ρητίνη του λαδάνου και η παραδοσιακή συλλογή του\nΛαδανιά η αγκισαρε [ακισαρε] της Ικαρίας...ladania2\n'' Όταν γυρίζει ο αλάδανος τ'αχτένιστο κεφάλι του'' Οδυσσέας Ελύτης, ‘ Ηλιος ο πρώτος.\n''Ν' αρχίσει ο γάβρος σφέρδουκλας/ ν' ανθεί κι ο λάδανος να ιδρώνει/ κι η πετροπέρδικα να φτερουγάει/ να κακαρίζει ο λόγγος!'' Καζαντζάκης, Οδύσσεια.\nΗ λαδανιά είναι αρωματικό, φαρμακευτικό και μελισσοτροφικό φυτό, ενδημικό του ελληνικού χώρου που φύεται σε πολλά μέρη της Ελλάδας και κυρίως στην Κρήτη στην Ικαρία και στην Κύπρο\nΑλλά και σε άλλες περιοχές της ανατολικής Μεσογείου, όπου είναι κοινό φυτό, στην Κριμαία και στον Καυκάσο.\nΗ λαδανιά, από βοτανική άποψη, ανήκει στην οικογένεια των Cistaceae και περιλαμβάνει 7 γένη και 160 περίπου είδη, φυτά των παραμεσογείων χωρών και της Αμερικής. Στην Ελλάδα, αυτοφυές είναι το γένος Cistus με 5 αυτοφυή είδη. Αυτά είναι τα Cistus creticus- creticus, Cistus creticus - eriocephalus, Cistus parviflorus, Cistus monspeliensis. Η φυσική του θέση είναι σε ξηρές, πετρώδεις θέσεις, σε φρύγανα και σε διάκενα δασών, όπου μπορεί να καλύπτει μεγάλες εκτάσεις που ονομάζονται κιστώνες. Ακόμη, ευδοκιμεί σε ξηρές ή και δροσερές ημιορεινές περιοχές, σε φτωχά ξηρικά και ασβεστώδη εδάφη και σχηματίζει αραιές ή πυκνές συστάδες.\nΟι λαδανιές είναι φυτά αειθαλή, θαμνώδη πάνω από ένα μέτρο ύψος, με πολύκλαδο βλαστό και παχιά, ρυτιδώδη φύλλα. Τα φύλλα του και οι τρυφεροί βλαστοί του εκκρίνουν την κομμεορητίνη που λέγεται αλάδανος. Τα φύλλα τους είναι συνήθως κυματοειδή, απλά αδιαίρετα, αντίθετα η κατ' εναλλαγή με παράφυλλα, απλές τρίχες αστεροειδείς ή σε δέσμες. Αυτά παρουσιάζουν διαφορετικής μορφής φύλλα ανάλογα με την εποχή (εποχιακός διμορφισμός). Μεγαλύτερη επιφάνεια φύλλων το χειμώνα-άνοιξη και μικρότερη το καλοκαίρι και το φθινόπωρο όπου υποτριπλασιάζεται (από 6 σε 2 mm2). Ωστόσο, κατά την ξηρή περίοδο έχουμε απόρριψη των φύλλων από τα φυτά που φθάνει ακόμη και το 100%. H αναβλάστηση των φυτών παρατηρείται ένα μήνα μετά τις πρώτες φθινοπωρινές βροχές. To άνθος είναι εφήμερο και φαίνεται ότι το μπουμπούκι διεγείρεται από το πρωινό φως. Τα πέταλα ανοίγουν και στη συνέχεια μέχρι το επόμενο πρωί τα σέπαλα κλείνουν απορρίπτοντας τα πέταλα και σχηματίζεται μια 5-χωρη κάψα που περιέχει 80-130 σπέρματα. Τα άνθη έχουν 5 πέταλα ροδίνου ερυθρού χρώματος και 5 σέπαλα, πολλούς στήμονες με κίτρινα στίγματα πλούσια σε γύρη.\nΣτο υποείδος της λαδανιάς creticus, όλα τα μέρη του φυτού καλύπτονται από μονήρεις ή αστεροειδείς αδενώδεις τρίχες που παράγουν την κομμεορητίνη που στην Κρήτη λέγεται ‘'αλάδανος’', ή ‘’Λάβδανο’’ (δεν πρέπει να συγχέεται με το ‘’Λαύδανο’’ που είναι φαρμακευτική ουσία που περιέχει συστατικά του οπίου), που αντιστοιχεί στο 'Λήδανο’’ του Ηροδότου, ή το ‘’Λάδανον ή Λήδον’' του Διοσκουρίδη. Το αλάδανο έχει χρώμα σκούρο καφετί, είναι αρωματικό και με πικρή γεύση και χρησιμοποιείται εκτός των άλλων για την παραγωγή αιθέριου ελαίου με διαπεραστικό άρωμα. Αυτή η αρωματική ρητίνη (gummi ladanum), με έντονες φαρμακευτικές ιδιότητες, χρησιμοποιείται από αρχαιοτάτων χρόνων, ενάντια στους λοιμούς της χολέρας, ως αρωματική ουσία για θυμιάσεις, αλλά και στην ταρίχευση των νεκρών. H μεγαλύτερη πυκνότητα των αδενωδών τριχών στο φυτό παρουσιάζεται κατά μήκος των νεύρων της κάτω επιφανείας των φύλλων καθώς και στα στελέχη. H παραγωγή της ρητίνης στην διάρκεια της ημέρας αυξάνει με την αύξηση της θερμοκρασίας. H ρητίνη που εκρέει από τις αδενώδεις τρίχες, καλύπτει την εξωτερική επιφάνεια της τρίχας, τη βάση της και την επιφάνεια του οργάνου στο οποίο φύεται. ΄Ετσι, όσο μεγαλύτερη είναι η ηλικία του οργάνου (φύλλα, στελέχη κ.λ.π) τόσο και μεγαλύτερη είναι η ποσότητα της ρητίνης που έχει αποτεθεί πάνω του. H επικάλυψη των φύλλων από την ρητίνη φαίνεται ότι ελαττώνει την εξατμισοδιαπνοή, μειώνει την θερμοκρασία του φύλλου, λόγω της εξάτμισης του αιθερίου ελαίου που περιέχει, αλλά και προστατεύει από τις υπεριώδεις ακτίνες. To ποσό της ρητίνης το οποίο παράγεται στα φύλλα εκτός από την εποχιακή του διακύμανση ποικίλει και από περιοχή σε περιοχή, λόγω περιβαλλοντικών ή και γενετικών παραγόντων, και κυμαίνεται από 1.5-15% ξηρού βάρους φύλλων. Στο υποείδος eriocephalus το αντίστοιχο ποσοστό είναι πάντα μικρότερο του 1% και το ποσοστό των αδενωδών τριχών πάνω στην επιφάνεια των φυτών είναι πολύ μικρότερο από ότι στο υποείδος creticus.\nΗ ρητίνη λάβδανο.\nH εκμετάλλευση της κομμεορητίνης (αλάδανου) του Cistus creticus αποτελεί σημαντική και παλαιότερα κύρια πηγή εισοδήματος για τους κατοίκους της κοινότητας Σισσών Μυλοποτάμου Ρεθύμνης, οι οποίοι ασχολούνται και σήμερα με την συλλογή της. H ρητίνη συλλέγεται από φυσικούς πληθυσμούς του Cistuis creticus κατά τις θερμές ώρες της ημέρας στην διάρκεια της θερινής περιόδου, με τον πατροπαράδοτο τρόπο του ‘’αργαστηριού’’ (ένα είδος τσουγκράνας που αντί για δόντια έχει μακριές δερμάτινες λουρίδες). Αυτό το πατροπαράδοτο εργαλείο το σβαρνίζουν ανάμεσα από τις αλαδανιές, χαιδεύοντάς τες, χωρίς να τις πληγώνουν ή καταστρέφουν. Φαίνεται ότι η εκμετάλλευση του φυτού στη Κρήτη άρχισε την περίοδο της Αραβοκρατίας. H συλλογή απαιτεί επίπονη εργασία και η ημερήσια απόδοση κυμαίνεται από 0.5-1Kg. To ποσό της ρητίνης το οποίο παράγεται στα φύλλα εκτός από την εποχιακή του διακύμανση ποικίλει και από περιοχή σε περιοχή, λόγω περιβαλλοντικών ή και γενετικών παραγόντων, και κυμαίνεται από 1.5-15% ξηρού βάρους φύλλων. Oι ποσότητες που συλλέγονται εξάγονται στις Αραβικές κυρίως χώρες όπου χρησιμοποιούνται ως θυμίαμα, αλλά και για την απολύμανση των εσωτερικών χώρων, όπως πιστεύεται.\nΗ συλλογή του αλάδανου γίνεται και στην Ισπανία αλλά με διαφορετικό τρόπο. Εκεί οι αλαδανιές κόβονται, βράζονται σε μεγάλα καζάνια και το λάδανο επιπλέει και συλλέγεται. Αυτό συνήθως εξάγεται στη γειτονική Γαλλία, όπου χρησιμοποιείται ως αιθέριο έλαιο για την παρασκευή αρωμάτων.\nΕπεξεργασία της ρητίνης Λάβδανο.\nTo Cistus creticus (κν. λαδανιά, αλαδανιά, αγκίσαρος), είναι ο ‘’κίσθος ‘’ του Θεοφράστου. O Θεόφραστος διέκρινε δύο είδη ‘’ κίσθου ‘’, το αρσενικό και το θηλυκό. To άρσενικό το περιγράφει ως ‘’'μείζον και σκληρώτερον και λιπαρώτερον και το άνθος επιπορφυρίζον, άμφω δε τα γένη όμοια τοις αγρίοις ρόδοις, πλην ελλάτω και άοσμα’’. Ετσι, λοιπόν η σημερινή αγγλική ονομασία ‘’Rock rose’’ για τα φυτά αυτά ίσως να έχει προέλθει από την παρατήρηση του Θεοφράστου, από την περιγραφή του οποίου συμπεραίνουμε ότι το ‘’αρσενικό γένος’’ αντιστοιχεί στο Cistus creticus και το ‘’θηλυκό’’ στο Cistus salviifolius. To πρώτο απαντάται στη Κρήτη με δύο υποείδη: α). Cistus cretlcus ssp. creticus και β), Cistus creticus ssp. eriocephalus. To πρώτο το είδος, η ‘’Κρίθινη’’, όπως τοπικά λέγεται, έχει ροζ-μοβ άνθη, ενώ η ‘’Σίτινη’’ έχει κίτρινα άνθη, από την οποία συλλέγεται η κομμεορητίνη με μηχανικά μέσα. To δεύτερο υποείδος, η αλαδανιά με τα λευκά άνθη είναι σπανιότερη και δεν παράγει ρητίνη σε αξιόλογη εκμεταλλεύσιμη ποσότητα.\nΛέγεται ότι η ομορφιά των ανθών της αλαδανιάς προκάλεσαν την προσοχή των Μινωιτών καλλιτεχνών. Γι’ αυτό και τη βλέπουμε να εικονίζεται στην τοιχογραφία του παλατιού της Κνωσού «το γαλάζιο πουλί». Η ρητίνη της λαδανιάς, ο αλάδανος αναφέρεται από τον Ηρόδοτο (το 500π.χ.). Αυτός περιγράφει τον τρόπο που μάζευαν το ρετσίνι, και απορεί γιατί, αν και μύριζε ωραία, προερχόταν από ένα βρωμερό μέρος, τα γένια του τράγου. Καθώς το ζώο έτρωγε τα φύλλα της αλαδανιάς το ρετσίνι κολλούσε στα γένια του και συλλεγόταν έπειτα από τους βοσκούς. Την ίδια αλλά πιο λεπτομερή αναφορά κάνει και ο Διοσκουρίδης. Στο Μεσαίωνα, η συλλογή του ρετσινιού γινόταν με ένα είδος τσουγκράνας εφοδιασμένης με δερμάτινες λουρίδες Στις λουρίδες αυτές κολλούσε το λάδανο και συλλεγόταν. Τον ίδιο τρόπο περιγράφει αναλυτικά και ο Γάλλος περιηγητής Μπελόν δίνοντας μας και εικόνα του εργαλείου που χρησιμοποιούνταν, του λεγόμενου ‘’αργαστηριού’’.\nΟ Διοσκουρίδης (1ος αιώνας μ.Χ.), ιατρός και βοτανολόγος του Ρωμαϊκού Στράτου, αναφέρει : «Το λάδανον δύναμιν έχει θεραπευτικήν, μαλακτικήν, ανα-στομωτικήν, ίστησι δε τας ρέουσας τρίχας μιγέν οίνω και σμύρνη και μυρσινίω ελαίω, ουλάς τε ευπρεπεστέρας ποιεί μετ' οίνου καταχριόμενον και ωταλγίας μεθ' υδρομέλιτος ή ροδίου εγχεομένου θεραπεύει. Επίσης, αυτός δίνει μια λεπτομερή περιγραφή του τρόπου συλλογής του λάβδανου, από τα γένια και τα πόδια των τράγων και των κατσικιών πάνω στα οποία κολλά, αλλά και με ένα εργαλείο με σχοινιά όπως γίνεται και σήμερα (π.χ. στο ορεινό χωριό Σίσσες Μυλοποτάμου Ρεθύμνης).\nΟ Ρωμαίος ιατρός Celsus (25π.Χ. - 25μ.Χ.), αναφέρει τη χρησιμοποίηση της ρητίνης της αλαδανιάς, ως έμπλαστρο σε κακοήθη σαρκώματα. Ο Ορειβάσιος, διαπρεπής Βυζαντινός ιατρός, που έζησε τον 4ο αιώνα, παρασκεύαζε αλοιφή με λάδανο κατά της τριχόπτωσης. Ο Πέρσης ιατρός Αβικέννας, (η σημαντικότερη ίσως φυσιογνωμία της αραβικής ιατρικής που έζησε στην Περσία (980-1037 μ.χ.), ο οποίος ασχολήθηκε εκτεταμένα με την αντιμετώπιση της παχυσαρκίας, αναφέρει τη χρήση του λαδάνου για την αποσκλήρυνση του στομάχου και εντέρου και με τη μορφή αλοιφής για τη θεραπεία του σπλήνα. Περιηγητές και βοτανολόγοι, όπως ο Pierre Belon (1517-1564) και ο Joseph Pitton de Tournefort, που πέρασαν από την Κρήτη, ακολουθώντας τα χνάρια των αρχαίων βοτανολόγων (Διοσκουρίδη), αναφέρθηκαν στο φυτό αλαδανιά και στον τρόπο συλλογής του με αναλυτικό τρόπο.\nΣήμερα, αφότου ελέγχθηκαν οι εξαιρετικές θεραπευτικές δυνάμεις του Κίστου από την επιστήμη, δεν είναι πια μόνο στην Ελλάδα δημοφιλής . Το γεγονός είναι ότι το τσάι του Κίστου είναι τρεις φορές πιο υγιές από όσο το πράσινο τσάι . Προστατεύει την καρδιά τέσσερις φορές καλύτερα από το κόκκινο κρασί και είναι αντιοξειδωτικό είκοσι φορές ισχυρότερο από τον φρέσκο χυμό λεμονιών. Αυτό ήταν το αποτέλεσμα των δοκιμών που πραγματοποιήθηκαν από το ίδρυμα Lefo Ahrensburg. Στη μελέτη τους, οι ερευνητές σύγκριναν διάφορα τσάγια, χυμούς και κρασιά ως προς τη δυνατότητά τους να εξουδετερώσουν τις αποκαλούμενες ελεύθερες ρίζες όπως οι περιβαλλοντικοί ρύποι και τα επιβλαβή υποπροϊόντα του μεταβολισμού. Οι επιστήμονες του ιδρύματος Lefo ανακάλυψαν ότιο Κίστος περιέχει έναν εξαιρετικά αποτελεσματικό συνδυασμό αντιοξειδωτικών: ήδη ένα ποτηράκι του συγκεντρωμένου τσαγιού έχει την ίδια επίδραση με μια καθημερινή δόση της βιταμίνης C (ως ασκορβικό οξύ).Ο καθ. Claus Peter Siegers του πανεπιστημίου του Lubeck αποδεικνύει ότι ο Κίστος αποτοξινώνει το σώμα και αποβάλλει τα τοξικά βαριά μέταλλα που προέρχονται από τον καπνό των τσιγάρων, των οδοντικών σφραγισμάτων και της περιβαλλοντικής ρύπανσης. Στη μελέτη Sieger, οι καπνιστές έπιναν μόνο 50 μιλιγκραμ τσάι Κίστου δύο φορές την ημέρα. Μετά από τέσσερις εβδομάδες, στο τέλος της εξέτασης, το επίπεδο καδμίου στο αίμα των συμμετεχόντων ήταν σημαντικά χαμηλότερο από πριν.


Η οργή της μητέρας της Καρολάιν -«Δεν της είχαν μπει ποτέ υποψίες για τον Μπάμπη» - ILARISSA.GR\nΑρχική Νέα Ελλάδα Η οργή της μητέρας της Καρολάιν -«Δεν της είχαν μπει ποτέ υποψίες...\nΑναπάντητα «γιατί», οργή και αγανάκτηση μαζί με την απέραντη θλίψη είναι το σκηνικό που συνθέτει την ψυχολογική κατάσταση της οικογένειας της δολοφονημένης Καρολάιν στην Αλόννησο. Οι οικείοι της δε μπορούν ακόμα να συνειδητοποιήσουν ότι ο γαμπρός τους σκότωσε με τα ίδια του τα χέρια την 20χρονη κόρη τους στη μεζονέτα που έμεναν στα Γλυκά Νερά.\nΤο TheNewspaper.gr επισκέφθηκε το σπίτι της οικογένειας στην Αλόννησο, συνομίλησε με γείτονες και με φιλικά πρόσωπα της οικογένειας.\nΗ Σούζαν, μητέρα της δολοφονημένης κοπέλας και ο πατέρας της, βρίσκονται κλεισμένοι στο σπίτι τους στη Χώρα του νησιού, ύστερα από την ομολογία του 33χρονου πιλότου στις αστυνομικές αρχές.\nΕλάχιστοι φίλοι της οικογένειας επισκέπτονται το σπίτι στην Αλόννησο, δηλώνοντας συγκλονισμένοι από την εξέλιξη αυτή και προσπαθούν να βρουν λίγα λόγια παρηγοριάς και αγάπης για τους δύο ανθρώπους που είδαν το παιδί τους να φεύγει από τη ζωή τόσο άδικα από τα χέρια ενός ανθρώπου που τον θεωρούσαν “παιδί τους”.\nΜιλώντας στον ΣΚΑΪ η Χαρίκλεια Θεοδώρου από την Αλόννησο, φίλη της μητέρας του θύματος είπε χαρακτηριστικά: «Η Σουζάνα είναι παρα πολύ θυμωμένη. Είναι γεμάτη θυμό και πολλά “γιατί”. Δεν μπορεί να το διαχειριστεί, είναι σαν να είναι μέσα σε έναν εφιάλτη, Πάνω στον Μπάμπη είχε εναποθέσει όλες τις ελπίδες της, τον έβλεπε σαν συνέχεια της κόρης της. Δεν είχε ιδέα, δεν της είχαν μπει ποτέ υποψίες για τον Μπάμπη. Αλλωστε ήταν τόσο ευτυχισμένη για τα παιδιά, όλο έλεγε μη μας τύχει κανένα κακό τόσο ευτυχισμένα που είναι!»\nΟπως εξήγησε η κ. Θεοδώρου η κ. Σουζάνα είχε τεράστια αδυναμία στην Καρολάιν: «Προφανώς γι’ αυτό η Καρολάιν δεν ήθελε να τη στενοχωρήσει τη μαμά της, ήταν τόσο υπερήφανη για τον γάμο τους, για τον γαμπρό της, για τα ταξίδια που έκανε το παιδί της. Νομίζω πως η Καρολάιν δεν ήθελε να της χαλάσει την εικόνα».\nΗ οικογενειακή φίλη ερωτήθηκε στη συνέχεια τι άνθρωπος είναι ο Μπάμπης Αναγνωστόπουλος: «Σε σας έχει φανεί ψυχρός, αλλά έτσι ήταν και σαν άνθρωπος. Ηταν πάντα χαμογελαστός , δεν θύμωνε, δεν εκδήλωνε έντονα συναισθήματα, ούτε χαρά, ούτε λύπη, δεν έβριζε. Ηταν τόσο ερωτευμένος, ερχόταν στο νησί για μια ώρα για να της φέρει ανθοδέσμη».\nΟταν οι αστυνομικοί πλησίασαν τον πιλότο στο τρισάγιο: «Ωχ, ωχ, παίρνουν τον Μπάμπη!»\nΟταν οι αστυνομικοί εμφανίστηκαν στο τρισάγιο για να πάρουν μαζί τους τον Μπάμπη Αναγνωστόπουλο, η κ. Θεοδώρου ήταν ακριβώς μπροστά: «Οταν πλησίασε ο πρώτος αστυνομικός, κάτι με παραξένεψε. Τον έπιασε από τον λαιμό κι εκείνος έκανε πίσω, προσπαθούσε να του πιάσει το χέρι και ο Μπάμπης το τράβαγε, πήγε να βγάλει το κινητό του αλλά ο αστυνομικός του είπε να το αφήσει γιατι έχει γίνει κάτι σοβαρό. Μην κάνεις κίνηση, άσε το κινητό, του είπε ο αστυνομικός και ο Μπάμπης απάντησε ότι θέλει να πάει στο τρισάγιο. Οχι αυτό είναι πιο σημαντικο, του απάντησε ο αστυνομικός. Τότε ο δεύτερος αστυνομικός του ειπε ότι συνελήφθη κάποιος και έπρεπε να τον αναγνωρίσει. Και τότε πήγαν να του πιάσουν τα χέρια σαν να τον συλλαμβάνουν. Ωχ ωχ παίρνουν το παιδί, παίρνουν τον Μπάμπη, λέω εγώ».\nΕρωτηθείσα για την οικογένεια του πιλότου αποκάλυψε: «Ο αδερφός του ειναι σε σοκ, δεν μπορεί να το πιστέψει, είναι ακόμα εδώ στην Αλόννησο. Αν ξέρατε τους γονείς… Είναι άγιοι, μορφωμένοι, δεν ξέρω πώς θα το διαχειριστούν. Ολα για τα παιδιά τους για τον Μπάμπη και τον Φώτη».\nΤέλος μίλησε και για την περίοδο που η Καρολάιν ήταν μαθήτρια και πώς γινόταν να έχει δεσμό με κάποιον αρκετά μεγαλύτερο. «Δεν ήταν 14, ήταν στην πρώτη-δευτέρα Λυκείου, ντυνόταν, μακιγιαριζόταν, έδειχνε μεγάλη, είχε την αυτοπεποίθηση της γυναικάρας».\nΤραγική ειρωνεία αποτελεί ότι το σπίτι της οικογένειας βρίσκεται μόλις πενήντα μέτρα από το Κοιμητήριο της Χώρας του νησιού και από το παράθυρο της οικίας οι δύο γονείς μπορούν να βλέπουν τον τάφο που αναπαύεται η άτυχη Καρολάιν.\n«Δεν ήθελε να το πιστέψει»\nΣύμφωνα με μαρτυρίες ανθρώπων που βρίσκονται κοντά στην οικογένεια, τόσο η μητέρα όσο και ο πατέρας της Καρολάιν άκουγαν τις δημόσιες συζητήσεις και τους ψιθύρους για την εμπλοκή του συζύγου της κόρης τους στην υπόθεση, όμως δεν ήθελαν να το πιστέψουν. «Δεν ήθελε να το πιστέψει η Σούζαν. Δε μπορούσε να το φανταστεί. Ακόμα κι αν περνούσε από το μυαλό της, σίγουρα δεν το περίμενε. Αρνούνταν να πιστέψει κάτι τέτοιο. Το σοκ είναι πολύ μεγάλο» λέει φίλη της οικογένειας, που διαμένει στο νησί.\nΠροηγούμενο άρθροΑρκουμανέας: Χωρίς μάσκες στους εξωτερικούς χώρους τις επόμενες εβδομάδες\nΕπόμενο άρθροΛάρισα: Το… κορωνοκαλοκαιρινό πρόγραμμα κουκλοεργαστηρίων του Τιριτόμπα συνεχίζεται!


Βίντεο από την εξερεύνηση της μικρής "δρακότρυπας"\nΑρχική Δρακότρυπα Φύση Νέα του χωριού Βίντεο από την εξερεύνηση της μικρής "δρακότρυπας"\n08 Σεπτέμβριος 2009\tΓιάννης Γλυνός\nΤο μικρό σπήλαιο, γνωστό και στον Σπηλαιολογικό Ελληνικό Εξερευνητικό Όμιλο (ΣΠ.ΕΛ.Ε.Ο) ως Δρακότρυπα 2, είναι αυτό που βρίσκεται στο δρόμο προς τη Νικαγιά, 150 μέτρα περίπου κάτω από την μεγάλη "δρακότρυπα".\nΤο 1986, κατά την διάρκεια διάνοιξης του δρόμου, το μηχάνημα που εκτελούσε τις εργασίες, έβγαλε μία μεγάλη πέτρα και από κάτω εμφανίστηκε αυτή η βαθιά τρύπα.\nΦέτος το καλοκαίρι, αρκετά παιδιά του χωριού πήραμε την απόφαση να το εξερευνήσουμε και να το βιντεοσκοπήσουμε. Αναλυτικότερα για τις εργασίες, τον εξοπλισμό και τα μέτρα ασφαλείας που χρησιμοποιήθηκαν μπορείτε να διαβάσετε στο σχετικό άρθρο εδώ.\nΗ πρόσβαση στο σπήλαιο αυτό είναι δύσκολη γιατί η είσοδός του είναι κατακόρυφη και μόνο με σωστό εξοπλισμό μπορείς να κατέβεις. Γι' αυτό το λόγο είναι λίγοι αυτοί που έχουν δει το εσωτερικό του.\nΔεθήκαμε με ασφάλεια και αρχίσαμε την κατακόρυφη κάθοδό μας. Ήμασταν κυριολεκτικά στον αέρα.\nΚατεβαίνοντας προς τα κάτω νιώσαμε την έντονη διαφορά θερμοκρασίας και την υγρασία. Μεγάλη εντύπωση μας έκανε το ότι μιλούσαμε και βγάζαμε χνώτο. Το θερμόμετρο στο εσωτερικό του σπηλαίου έδειξε 13 βαθμούς Κελσίου ενώ έξω από το σπήλαιο είχε 34-35!\nΌπως αναφέρει το μέλος του ΣΠ.ΕΛ.Ε.Ο στο σχετικό έγγραφο χαρτογράφησης, το σπήλαιο χαρακτηρίζεται ως βάραθρο.\nΟ πυθμένας του είναι γεμάτος μπάζα, που η προέλευσή τους είναι πιθανότατα από την καθίζηση που έγινε με την διάνοιξη του δρόμου, αλλά και από τις πέτρες που πετούσαν οι περαστικοί.\nΌπως παρατηρήσαμε και εμείς αλλά αναφέρεται και στο έγγραφο, είναι δυνατή η περαιτέρω εξερεύνηση του σπηλαίου με ξεμπάζωμα. Ίσως μια τέτοια κίνηση μας οδηγήσει σε μεγαλύτερες εκπλήξεις.\nΤο έγγραφο του ΣΠ.ΕΛ.Ε.Ο για την "Δρακότρυπα ΙΙ" που βρήκε και μας έδωσε ο συγχωριανός μας Φάνης Ευθυμίου εδώ.\nΦωτογραφικό υλικό από την κατάβαση στο σπήλαιο μπορείτε να δείτε εδώ.\nΤο βίντεο από το εσωτερικό του μικρού σπηλαίου μπορείτε να το δείτε εδώ.


Toyota Celica 1999: Το «κύκνειο άσμα» - toyota, toyota celica, αφιερωμα\nToyota Celica 1999: Το «κύκνειο άσμα»\nΔιαβάστηκε από 5914 αναγνώστες - 21/4/2022\nΤο ντεμπούτο της τελευταίας Toyota Celica έγινε πριν από 23 έτη, ενώ έχουν ήδη περάσει 16 χρόνια από την παύση παραγωγής και την κατάργηση της ονομασίας. Κάνουμε αναδρομή στην 7η γενιά με κωδικό T23, το αυτοκίνητο που έμελλε να είναι το κύκνειο άσμα της Celica.\nΗ ονομασία « Toyota Celica» προκαλεί νοσταλγία σε όσους αγαπούν τα ιαπωνικά (και όχι μόνο) αυτοκίνητα, αφού φέρνει στο μυαλό αναμνήσεις από το προσιτό sport μοντέλο της εταιρείας. Οι εικόνες διαφέρουν, ανάλογα με την ηλικία και τις εμπειρίες που έχει ζήσει ο καθένας μας με το συγκεκριμένο αυτοκίνητο. Αλλοι θυμούνται τις θηριώδεις GT-Four γεμάτες από την Ιερή Σκόνη του WRC, άλλοι αναπολούν τις πρώτες, πισωκίνητες γενιές, να υπερστρέφουν με τα διπλά καρμπυρατέρ να ρουφούν λαίμαργα αέρα, και άλλοι φαντάζονται τις προσθιοκίνητες Celica με τα ατμοσφαιρικά μοτέρ να ουρλιάζουν, την ώρα που οι οδηγοί τους ψάχνουν την ευτυχία στις στροφές κάποιου βουνού.\nΗ Toyota Celica με το έμβλημα του δράκου και την ονομασία που σημαίνει «ουράνιος», εκ του λατινικού «coelica», έκανε το ντεμπούτο της τον Οκτώβριο του 1970. Η ιστορία της κράτησε για 36 χρόνια, κατά τη διάρκεια των οποίων γνωρίσαμε όχι μόνο 7 γενιές, αλλά και τη γέννηση της Supra, πριν γίνει ξεχωριστό μοντέλο. Τον Απρίλιο του 2006 η Celica σταμάτησε να παράγεται. Ας κάνουμε αναδρομή στο παρελθόν και ας θυμηθούμε την τελευταία, 7η γενιά, ή T23 για όσους αγαπούν να συνεννοούνται με κωδικούς. Τη γενιά που ήταν το Κύκνειο Άσμα του Δράκου.\nToyota Celica 1999-2006: Ελαφρύτερη από πριν\nΗ Toyota είχε δημιουργήσει την πρώτη Celica με σκοπό να είναι ένα sport αυτοκίνητο με ελαφρύ βάρος και προσιτή τιμή. Με το πέρασμα των ετών, το βάρος και το κόστος αυξήθηκαν χάρη σε τεχνολογίες που κρύβονταν κάτω από το καπό και το αμάξωμα τους. Δίλιτροι turbo κινητήρες, τετρακίνηση, συστήματα ενεργής τετραδιεύθυνσης και άλλα, έκαναν τα μοντέλα πιο ανταγωνιστικά και σοφιστικέ, αλλά παράλληλα τα έκαναν και πιο ακριβά.\nΚατά την εξέλιξη της 7ης γενιάς, η Toyota ήθελε να επιστρέψει στις ρίζες της Celica. Έχοντας ως σκοπό να μειωθεί το βάρος, αλλά και το κόστος του αυτοκινήτου, ώστε να γίνει προσιτό στο νεανικό κοινό, το μοντέλο αναπτύχθηκε εξαρχής αποκλειστικά με 3θυρο αμάξωμα. Παράλληλα, είχε αποφασιστεί πως η δύναμη του μοτέρ θα πήγαινε μόνο στους εμπρός τροχούς, χωρίς πιθανότητα δημιουργίας τετρακίνητης έκδοσης.\nΑυτό έδωσε στους μηχανολόγους την ευκαιρία να επικεντρωθούν στον στόχο του χαμηλού βάρους. Στην ηλιοροφή χρησιμοποιήθηκε διάφανο πολυμερές πλαστικό αντί για κρύσταλλο, μιας και το πρώτο ήταν ελαφρύτερο.\nΤο κόστος εξέλιξης (και κατά επέκταση πώλησης) περιορίστηκε, χάρη σε λεπτομέρειες όπως χρήση ενός διακόπτη για τα ηλεκτρικά παράθυρα και το κεντρικό κλείδωμα στην κεντρική κονσόλα, αντί για ξεχωριστούς σε κάθε πόρτα.\nΤο αποτέλεσμα ήταν εμφανές: Η βασική έκδοση της νέας Toyota Celica είχε βάρος 1.090 κιλά, 90 λιγότερα από την προηγούμενη.\nΗ αιχμηρή, σφηνοειδής σχεδίαση της τελευταίας Toyota Celica\nΑποκλειστικά 1800 κυβικά, με το «ξυράφι» 2ZZ-GE στη θρυλική T-Sport έκδοση\nΤο facelift της Toyota Celica το 2003 και οι ειδικές εκδόσεις


ΝΑΞΟΣ ΑΤΟΜΙΚΟ ΠΑΚΕΤΟ – Mika Travel\nΑΝΑΧΩΡΗΣΗ 2-5/7 & 13-16/8\nΑΝΑΧΩΡΗΣΗ: 02 – 05/07/2020 & 13-16/8/2020\nΠρωινό στο ξενοδοχείο και η μέρα σας είναι ελεύθερη για βόλτα μπάνιο στις όμορφες παραλίες της Νάξου και χαλάρωση. Εάν ο καιρός το επιτρέψει μπορούμε προαιρετικά να επισκεφτούμε τα Κουφονήσια.. Τα Κουφονήσια αποτελούνται από δύο νησίδες, το Άνω και Κάτω Κουφονήσι. Ανήκουν στο σύμπλεγμα των Μικρών Ανατολικών Κυκλάδων. Χωρίζονται μεταξύ τους από ένα στενό πορθμό πλάτους 200 μ. Γεωγραφικά, τα συναντά κανείς 3 ν.μ. νοτιοανατολικά της Νάξου και δυτικά της Αμοργού. Ανήκουν στην ομώνυμη κοινότητα, η οποία περιλαμβάνει εκτός από τα δύο Κουφονήσια και το νησί Κέρος, καθώς και αρκετές μικρότερες νησίδες γύρω από τα κύρια νησιά. Η Κέρος που είναι αναπόσπαστα συνδεδεμένη με το όνομα τους, είναι ένα μικρό ακατοίκητο νησί, 15,2 τ.χλμ., που όμως φιλοξενεί σημαντικά ευρήματα του κυκλαδικού πολιτισμού. Η Κοινότητα Κουφονησίων είναι μία από τις έντεκα κοινότητες του νομού Κυκλάδων και περιλαμβάνει τα δύο Κουφονήσια, την Κέρο και εννιά ακόμα μικρότερες νησίδες που βρίσκονται διάσπαρτες γύρω από τα μεγαλύτερα νησιά. Η κοινότητα έχει πληθυσμό 391 κατοίκους (απογρ.2011) και έκταση 26 τετραγωνικών χιλιομέτρων. Το μεγαλύτερο σε έκταση νησί της κοινότητας είναι η Κέρος ενώ το μόνο κατοικημένο είναι το Άνω Κουφονήσι που αποτελεί και την έδρα της κοινότητας. Από 1/1/2011 η Κοινότητα Κουφονησίων ως αυθύπαρκτος βαθμός τοπικής αυτοδιοίκησης καταργήθηκε (σχέδιο Καλλικράτης) κι από τότε αποτελεί Δημοτική Ενότητα του Δήμου Νάξου και Μικρών Κυκλάδων.Το Άνω Κουφονήσι έχει έκταση 5,7 km² και πληθυσμό 366 κατοίκους, κύρια ασχολία των οποίων είναι η αλιεία και σε μικρότερο βαθμό η κτηνοτροφία (κυρίως αιγοπρόβατα). Επίσης ξεχωρίζουν οι 5 αξιόλογες παραλίες που υπάρχουν στο νησί, με ωραιότερες το Πορί και τον Φοίνικα. Οι παραλίες Χαροκόπου και Πλατιά Πούντα συγκεντρώνουν τον περισσότερο κόσμο. Ο οικισμός της Χώρας στη νοτιοδυτική ακτή του νησιού είναι ένα χαρακτηριστικό παράδειγμα της κυκλαδίτικης αρχιτεκτονικής. Το Κουφονήσι έχει αρχίσει να αναπτύσσεται τουριστικά τα τελευταία χρόνια με αποτέλεσμα η φυσική ομορφιά και η παραδοσιακή γοητεία του να μην έχουν αλλοιωθεί σημαντικά. Διανυκτέρευση.\n280€ ΣE ΞΕΝΟΔΟΧΕΙΟ KENTΡΙΚΟ ΜΕ ΠΙΣΙΝΑ ΚΟΝΤΑ ΣΤΗΝ ΘΑΛΑΣΣΑ\n***ΠΑΙΔΙΑ ΕΩΣ 4 ΕΤΩΝ ΔΩΡΕΑΝ ΣΤΟ ΚΡΕΒΑΤΙ ΤΩΝ ΓΟΝΙΩΝ & ΠΑΙΔΙΑ ΑΠΟ 5-12 ΕΤΩΝ 165€ ΣΕ ΤΡΙΚΛΙΝΟ ΔΩΜΑΤΙΟ ΜΕ ΠΡΩΙΝΟ\n315€ ΣE ΞΕΝΟΔΟΧΕΙΟ KENTΡΙΚΟ ΜΕ ΠΙΣΙΝΑ ΚΟΝΤΑ ΣΤΗΝ ΘΑΛΑΣΣΑ\nΤρείς (3) διανυκτερεύσεις σε ξενοδοχείο κεντρικό.


ICAP: Οι απασχολούμενοι είναι λιγότεροι από τους μη οικονομικά ενεργούς\nΔημοσίευση 22 Ιουνίου 2011, 16:37 / Ανανεώθηκε 27 Ιουνίου 2013, 14:55\nΜειωμένος κατά 2,7% (120 χιλ. άτομα) εμφανίζεται ο μέσος αριθμός των απασχολούμενων το 2010 σε σχέση με το 2009, σύμφωνα με τα αποτελέσματα μελέτης της Icap Group (με τη χρήση στοιχείων από την Ελληνική Στατιστική Αρχή ΕΛΣΤΑΤ) στην οποία επισημαίνεται ότι για πρώτη φορά οι απασχολούμενοι είναι λιγότεροι από τους μη οικονομικά ενεργούς. Ειδικότερα, το εργατικό δυναμικό των 5,01 εκατ. ατόμων της Ελλάδος αντιστοιχούσε στο 53,8% του πληθυσμού εργάσιμης ηλικίας (άτομα ηλικίας > 15 ετών) ενώ ο αριθμός των απασχολουμένων, ο οποίος διαμορφώθηκε σε 4,30 εκατ. άτομα (δ΄ τρίμηνο 2010) αντιστοιχεί στο 46,1% του πληθυσμού εργάσιμης ηλικίας. Από την άλλη πλευρά, 4,31 εκατ. άτομα (το 46,2% του παραγωγικού πληθυσμού) δεν είναι ενταγμένο στην αγορά εργασίας είναι δηλαδή οικονομικά μη ενεργό ενώ το πρώτο τρίμηνο του 2011 η διαφορά διευρύνεται περαιτέρω.


Παιχνίδι Σταγονιδίων σε απευθείας σύνδεση. Παίξτε δωρεάν παιχνίδι Σταγονιδίων σε απευθείας σύνδεση.\nΈνα παιχνίδι για όλη την οικογένεια, συμπεριλαμβανομένων των νεότερων.\n© δωρεάν online παιχνιδιών Σταγονιδίων (). Κάντε online παιχνίδι λάμψης Σταγονιδίων για δωρεάν. Μην ξεχάσετε να αξιολογήσετε αυτό το παιχνίδι Σταγονιδίων και να μοιραστούν αυτό το παιχνίδι με τους καλύτερους φίλους σας.\nΠαιχνίδι Σταγονιδίων σε απευθείας σύνδεση\nΠεριγραφή του παιχνιδιού Σταγονιδίων γραμμή. Πώς να παίξετε το παιχνίδι online Ένα παιχνίδι για όλη την οικογένεια, συμπεριλαμβανομένων των νεότερων. Ένας ιπτάμενος δίσκος από πάνω ρίχνει μια σταγόνα, που είναι αλλοδαπός αλλοδαπός, και εσείς, με τη σειρά του, πρέπει να κατευθύνει τα κάτω για να βοηθήσει στην αποφυγή διαφόρων εμποδίων, καθώς και τη συλλογή αντικειμένων συναντήσεις. Αποφύγετε συγκρούσεις με κινούμενα αντικείμενα, καθώς και αιχμές, αμέσως καταστρέφοντας πτώση σας!\nΣταγονιδίων ( Ψηφοφορίες0, Δευτεροβάθμια Βαθμολογία: 0/5)


Κώστας Παπανικολάου: «Χρειάζεται υπομονή γι'αυτό που χτίζουμε» | Συνεντεύξεις | gazzetta.gr\nΣάββατο, 01 Δεκεμβρίου 2018 - 13:02\nΟ Κώστας Παπανικολάου με καλή διάθεση σχολίασε στην Euroleague Greece τις... ατυχίες που του έτυχαν, την στήριξη του κόσμου, ενώ θεωρεί ότι αυτό που χρειάζεται από όλους είναι υπομονή.\nO Ολυμπιακός πήρε ακόμα μια νίκη στην Euroleague και η εμφάνιση κόντρα στην Μπουντούτσνοστς άφησε με χαμόγελο όσους παρακολούθησαν το παιχνίδι. Οι «ερυθρόλευκοι» έπαιξαν όμορφο μπάσκετ, συνέχισαν τα θετικά αποτελέσματα και έχουν την καλύτερη ψυχολογία πριν βρεθούν στο Κάουνας, μια έδρα που πέρυσι στα playoffs τους πλήγωσε.\nΟ Κώστας Παπανικολάου μίλησε στην Euroleague Greece μετά το τέλος του παιχνιδιού, για την εμφάνιση κόντρα στους Μαυροβούνιους, τις άτυχες στιγμές που είχε μέσα στο ματς και την αποθέωση που γνώρισε από τον κόσμο, συνέστησε υπομονή σε όλους, ενώ σχολίασε και ότι πρέπει να κάνει ο καθένας για να γίνει ομαλή η μετάβαση στην νέα φιλοσοφία.\nΟ Κώστας Παπανικολάου στην Euroleague Greece:\n«ΒΓΗΚΑΜΕ ΣΥΓΚΕΝΤΡΩΜΕΝΟΙ ΣΤΟ ΔΕΥΤΕΡΟ ΜΙΣΟ»\nH Μπουντούτσνοστ την προηγούμενη αγωνιστική είχε κάνει την... ζημιά στην ΤΣΣΚΑ και περιθώρια χαλάρωσης δεν υπάρχουν στην Euroleague. O Κώστας Παπανικολάου είναι εξαιρετικά έμπειρος για να γνωρίζει τις... κακοτοπιές της διοργάνωσης και στάθηκε στο κομμάτι της συγκέντρωσης που τελικά έφερε την νίκη στην ομάδα του.\n«Το σημερινό ήταν ένα από τα παιχνίδια που θεωρητικά θέλεις να λες ότι μέσα στην έδρα σου έχεις τον πρώτο λόγο, αλλά για άλλη μια φορά αποδεικνύεται ότι αν δεν είσαι συγκεντρωμένος τίποτα δεν είναι εύκολο και αυτό το απέδειξε η Μπουντούτσνοστ στο πρώτο ημίχρονο. Από εκεί και πέρα εμείς βγήκαμε στο παρκέ για το δεύτερο μισό πάρα πολύ συγκεντρωμένοι, ειδικά στο αμυντικό κομμάτι ήμασταν παραπάνω σκληροί σε σχέση με το πρώτο ημίχρονο, βγάλαμε αιφνιδιασμούς και εύκολους πόντους και νομίζω ότι αυτό ήταν που έκανε το παιχνίδι να έρθει στα μέτρα μας και να γείρει προς το μέρος στο τέλος και τελικά να έρθει αυτή η νίκη».\n«ΣΑΦΕΣΤΑΤΑ ΦΙΛΟΣ ΜΑΣ Ο... ΧΡΟΝΟΣ»\nΤο φετινό εγχείρημα του Ολυμπιακού είναι κάτι καινούργιο και αυτό ισχύει για όλους. Ο «ερυθρόλευκος» φόργουορντ παραδέχτηκε ότι ο χρόνος είναι με το μέρος της ομάδας του, ενώ ξεκαθάρισε ότι όλοι πρέπει να κάνουν υπομονή στην νέα αυτή προσπάθεια.\n«Σαφέστατα, 100% ο χρόνος είναι με το μέρος μας στην Euroleague. Όταν πρόκειται για μια καινούργια ομάδα, με μια καινούργια φιλοσοφία και κάτι χτίζεται από καινούργια βάση πάντα ο χρόνος είναι σύμμαχος και πάντα περιμένουμε όλοι να δούμε καλύτερα πράγματα, όσο περνάει. Έχουμε πάρα πολύ δρόμο ακόμα μπροστά μας και δουλειάς και βελτίωσης, οπότε όλοι πρέπει να είμαστε συγκεντρωμένοι, να έχουμε υπομονή. Αυτό ισχύει για όλους.\nΚαι για την ομάδα, εμάς τους παίκτες και όσους δουλεύουμε εδώ πέρα, αλλά και για τον κόσμο. Μπορεί κάποιες στιγμές να βλέπει ότι η ομάδα ίσως να μην παίζει με τον τρόπο που τους έχει συνηθίσει, αλλά πρέπει ο κόσμος να καταλάβει ότι υπάρχει μια νέα φιλοσοφία και ότι γίνεται μια νέα προσπάθεια φέτος».\n«ΟΤΙ ΚΑΛΥΤΕΡΟ ΝΑ ΣΕ ΕΝΘΑΡΡΥΝΟΥΝ ΣΤΑ ΔΥΣΚΟΛΑ»\nΟ Έλληνας παίκτης είχε κάποιες ατυχίες στο παιχνίδι με αποκορύφωμα την υπερβολική σιγουριά για ένα κάρφωμα που δεν στέφθηκε τελικά με επιτυχία. Ο κόσμος... αντέδρασε αποθεώνοντας τον παίκτη της ομάδας του και αυτό είναι το καλύτερο συναίσθημα, όπως παραδέχτηκε και ο Παπανικολάου.\n«Πάντα είναι όμορφο ο κόσμος να σε στηρίζει και να σε ενθαρρύνει. Αλίμονο, είναι ότι καλύτερο μπορεί να σου συμβεί όταν έχεις κάποιες άτυχες φάσεις. Έτυχε, έγιναν δύο φάσεις... τώρα μπορεί να λέμε με καλή διάθεση, αλλά εκείνη την στιγμή θες να βοηθήσεις την ομάδα σου και σε ενοχλεί αρκετά, αλλά νομίζω ότι ο κόσμος πάντα μας στηρίζει σε τέτοιες περιπτώσεις και όταν τα πράγματα δεν πάνε καλά και το απέδειξε και σήμερα. Το έχει κάνει και προσωπικά σε εμένα και σε άλλα παιδιά, αλλά και σε όλη την ομάδα».\n«ΝΑ ΚΑΝΟΥΜΕ ΑΥΤΑ ΠΟΥ ΕΙΜΑΣΤΕ ΚΑΛΟΙ, ΝΑ ΒΟΗΘΗΣΟΥΜΕ ΣΤΗΝ ΜΕΤΑΒΑΣΗ»\nΤο παιχνίδι που ακολουθεί στο Κάουνας δεν ξυπνά καλές μνήμες, τουλάχιστον σε όσους ήταν πέρυσι στην ομάδα, αφού εκεί αποκλείστηκε ο Ολυμπιακός στα playoffs την προηγούμενη σεζόν. Φέτος τα πράγματα είναι αλλιώς, αλλά η δυναμική της Λιθουανικής ομάδας σίγουρα έχει αλλάξει, κάτι που παραδέχεται και ο «Παπ».\n«Η Ζαλγκίρις έχει ανέβει επίπεδο τα τελευταία χρόνια. Κάνει εξαιρετική δουλειά και αυτή η προσπάθεια τους απέφερε καρπούς πέρυσι, πηγαίνοντας στο Final 4 και πλέον είναι μια από τις ομάδες που λογίζεται ως μια από εκείνες που θα σου βάλουν δύσκολα. Είναι δύσκολη έδρα, στοχεύει ψηλά, δεν είναι καθόλου εύκολο να αγωνίζεσαι εκεί πέρα και πρέπει όλοι να είμαστε πάρα πολύ συγκεκριμένοι, να δουλέψουμε πολύ σκληρά για να προετοιμαστούμε για ένα πολύ κλειστό και δυνατό παιχνίδι».\nΚλείνοντας ο Έλληνας φόργουορντ μίλησε για τους προσωπικούς του στόχους, που όπως τόνισε δεν είναι άλλοι από το να κάνει όλα εκείνα που γνωρίζει καλά κάτι το οποίο πρέπει να κάνει ο καθένας, για να έρθει καλά η μετάβαση.\n«Αυτή την στιγμή και έχοντας μια καινούργια εικόνα για όλους μας εδώ πέρα, ο μοναδικός μου στόχος και το στοιχείο στο οποίο είμαι προσηλωμένος είναι να κάνω αυτά που ξέρω να κάνω καλά και να μην προσπαθήσω να κάνω το κάτι παραπάνω. Αυτή την στιγμή αυτό χρειάζεται όλοι να κάνουμε. Όλα εκείνα στα οποία είμαστε καλοί για να βοηθήσουμε την ομάδα να έχει όσο το δυνατόν πιο ομαλή μετάβαση από την μια φιλοσοφία στην άλλη. Οπότε και για εμένα αυτή την στιγμή μοναδικός μου στόχος είναι να βοηθήσω την ομάδα, να βοηθήσω αμυντικά, να δώσω ενέργεια και μόνο αυτό».


ΔΑΚΕ Καθηγητών ΔΕ: Ο Αιρετός του ΚΥΣΔΕ Πεππές Δημήτριος για τους Managers σε θέσεις διευθυντών εκπαίδευσης.\nΟ Υπουργός δήλωσε ότι δεν αποτελεί δική του πολιτική και θα εξετάσει το ζήτημα.\nΟ Αιρετός του ΚΥΣΔΕ, Πεππές Δημήτριος, του κατέστησε σαφές ότι ο κλάδος δεν πρόκειται να ανεχτεί περαιτέρω υποβάθμιση του, η οποία έχει ξεκινήσει με τον αποκλεισμό των εκπαιδευτικών από τις θέσεις των Γενικών Διευθυντών.\nΑναρτήθηκε από Τέλλος Άγρας στις 2:45:00 μ.μ.\nΕτικέτες Αιρετοί, ΔΑΚΕ Καθηγητών, Δημ. Πεππές, ΚΥΣΔΕ


Χοιρινό κορμό - Χοιρινό πιάτο - Κρέας - 2022\nΣυστατικά για την παρασκευή κορδονιού χοιρινού κρέατος\nΣνίτσελ χοιρινό 8 τεμάχια.\nΖαμπόν 130 γραμμάρια.\nΤυρί 100 γραμμάρια.\nΑλεύρι σίτου 100 g.\nΑυγό 2 τεμάχια.\nΨωμί 50 γρ.\nGhee για το τηγάνισμα? για να δοκιμάσετε\nΑλατισμένο, μαύρο πιπέρι σε γεύση. για να δοκιμάσετε\nΠιάτο, Πιρούνι ή χτύπημα, Μαχαίρι, Τριχόπτω, Οδοντογλυφίδες, Ταινία μαγειρικής.\nΠροετοιμασία χοιρινού κορδονιού μπλε:\nΒήμα 1: Μαγειρέψτε τα ψίχουλα.\nΤα ψωμάκια γίνονται πολύ απλά. Για να το κάνετε αυτό, πάρτε το λευκό ψωμί και ρυθμίστε το φούρνο για 5-6 λεπτά, ώστε να στεγνώσει. Και τότε το τρίβουμε σε ένα τρίφτη και να πάρουμε breadcrumbs. Γιατί να πάτε στο κατάστημα αν μπορείτε να τα μαγειρέψετε μόνοι σας στο σπίτι;\nΒήμα 2: Κάνοντας τσέπες κρέατος για το γέμισμα.\nΚάνουμε τσέπες με κρέας. Πάρτε το χοιρινό και ξεπλύνετε με νερό, στη συνέχεια κόψτε σε 1,5-2 εκατοστά με σνίτσελ. Δώστε προσοχή στα κομμάτια του κρέατος φάνηκε παχύ, γιατί στη συνέχεια τους κόβουμε στα μισά. Στη συνέχεια, καλύπτουμε τα κομμάτια του κρέατος με ένα φιλμ και χτυπάμε λίγο, το κάνουμε προσεκτικά, ώστε να μην βλάψουμε την επιφάνεια. Τώρα κόψαμε τη μέση του σνίτσελ με ένα μαχαίρι, κάνοντάς τον μια τσέπη. Μετά από αυτό, κάθε κομμάτι αλάτι και πιπέρι. Το επόμενο βήμα είναι να κόψετε το τυρί και το ζαμπόν σε λεπτές πλάκες. Στη συνέχεια τυλίξτε το τυρί στο ζαμπόν και τοποθετήστε το στην τσέπη. Αυτοί είναι οι προκύπτοντες θύλακες μαχαιρώνονται με οδοντογλυφίδα ή καρφίτσα έτσι ώστε το τυρί να μην διαρρέει.\nΒήμα 3: Τηγάνισμα του κρέατος.\nΤώρα θα προετοιμάσουμε το κρέας για το ψήσιμο. Χτυπήστε τα αυγά με ένα χτύπημα ή ένα πιρούνι μέχρι ομαλά. Και σε ξεχωριστές πλάκες μαγειρεύουμε αλεύρι και κροτίδες. Ρίξτε λάδι στο τηγάνι και ρυθμίστε το για να ζεσταθεί στη σόμπα. Στη συνέχεια κατεβάζουμε κάθε κομμάτι ωριμασμένου κρέατος πρώτα σε αλεύρι, στη συνέχεια σε ένα αυγό και τέλος σε κροτίδες. Με αυτή τη δράση, το δέρμα θα είναι πολύ τρυφερό. Fry Cordon Bleu, και μετά από λίγο χαμηλότερη φωτιά, γυρίζοντας τα κομμάτια μόνο μία φορά. Σε κάθε πλευρά θα είναι 8-10 λεπτά. Κατά τη διάρκεια αυτού του χρόνου, το κρέας θα τηγανίσει τέλεια, σχηματίζοντας μια χρυσή κρούστα, έτσι δεν μπορείτε να ανησυχείτε.\nΤο χοιρινό κορδόνι μπλε είναι έτοιμο. Μπορείτε να προσθέσετε ξινή κρέμα σε αυτό και να θέσει σε μια σαλάτα. Καλό φαγητό!\n- - Σας συμβουλεύω να χτυπήσετε το κρέας με ένα κουβά έτσι ώστε να μην βλάψει τις ίνες κρέατος και να το αφήσει ζουμερό. Είναι απαραίτητο να κτυπηθεί το κρέας γενικά προσεκτικά, σαν να χαστούσε.\n- - Σερβίρετε μπορεί να επικαλύπτεται με διαφορετικά λαχανικά. Κατά προτίμηση ψιλοκομμένο.\n- Εάν είστε ικανοποιημένοι με ψωμί ψωμιού που αγοράσατε, πάρτε ένα, αλλά να έχετε υπόψη ότι η γεύση θα αλλάξει.\nCopyright 2022 \_ Χοιρινό κορδόνι μπλε...


Κραχ στο Χρηματιστήριο με τεράστια πτώση\nΠτώση 16,29% στις 14:57, ενώ κινείται στις 667 μονάδες, με τζίρο 27 εκατ. ευρώ – Στο limit down όλες οι τράπεζες και όλα τα blue chips – Αναμενόμενη η αντίδραση, λέει ο πρόεδρος του ΧΑ Σωκράτης Λαζαρίδης – Ίσως υπάρξει αναστροφή από αύριο, προσθέτει – Τι ισχύει για Έλληνες και ξένους επενδυτές\nΜε τεράστια μείωση της τάξης του 22% για τον Γενικό Δείκτη άνοιξε μετά από πέντε εβδομάδες απραξίας το Χρηματιστήριο Αθηνών. Από τα πρώτα λεπτά λειτουργίας οι τράπεζες και τα blue chips βρίσκονται στο limit down, εικόνα που είχε σχηματιστεί ήδη από τα futures.\nΧαρακτηριστικό είναι ότι η πτώση γύρω στο 22% συνεχίστηκε σχεδόν έως τις 11:30 (στις 11:11 διαμορφώθηκε στις 624,13 με πτώση 21,74%), ενώ στις 11:27 η πτώση «περιορίστηκε» στο -20,27% και ο Γενικός Δείκτης διαμορφωνόταν στις 635 μονάδες. Για πρώτη φορά η πτώση μειώθηκε κάτω από το 20% στις 11:39, όταν ο ΓΔ ήταν στις 639 μονάδες, με πτώση -19,83%. Στις 642 μονάδες βρισκόταν στις 11:51 ο Γενικός Δείκτης, με πτώση 19,54% και μόλις 21 εκατ. ευρώ τζίρο. Λίγα λεπτά μετά τις 12 το μεσημέρι (στις 12:12), η πτώση περιορίστηκε κάτω από το 19%, στο 18,57%, με τον δείκτη στις 649 μονάδες, ενώ λίγο μετά τις 12:30 (στις 12:35) περιορίστηκε κάτω από το 18%, στο 17,90% και τις 654 μονάδες. Αμέσως μετά τη 1 το μεσημέρι η πτώση διαμορφωνόταν στο 16,95%, στις 662 μονάδες, αλλά λίγο πριν τις 2 επανήλθε στο 17,30% και τις 659 μονάδες. Γύρω στο 17% σταθεροποιήθηκε η πτώση, για αρκετή ώρα, ενώ λίγα λεπτά πριν τις 3 το μεσημέρι πλησίασε το 16% (16,29% – 667 μονάδες στις 14:57).\nΑπό την άλλη πλευρά οι ξένοι επενδυτές μπορούν να πραγματοποιήσουν ελεύθερα συναλλαγές (αγορές και πωλήσεις) εφόσον βρεθεί αντισυμβαλλόμενος. Αυτό είναι και το κλειδί για τις πρώτες ημέρες. Το μεγάλο χρονικό διάστημα διακοπής θα προκαλέσει εύλογα πωλήσεις καθώς 47,9 δισ. ευρώ ήταν δεσμευμένα δίχως ελευθερία κινήσεως. Υπό το καθεστώς των κεφαλαιακών ελέγχων, όμως, έχουν αλλάξει οι συνθήκες στην οικονομία, έτσι και εταιρείες με ρευστότητα μπορούν να ανταπεξέλθουν. Γι αυτό δεν θα προκληθούν μόνο πωλήσεις, αλλά και αγορές. Σύμφωνα με πληροφορίες, με εξαίρεση τα κερδοσκοπικά κεφάλαια που κυνηγούν καταστάσεις όπως του ελληνικού χρηματιστηρίου, ο καλύτερος τρόπος αγοράς είναι μετά την φασαρία, όταν θα έχει επέλθει μια ομαλοποίηση στο χρηματιστήριο. Σ αυτο προσανατολίζονται όλοι όσοι θέλουν να κινηθούν αφού καθίσει η «σκόνη» που θα σηκωθεί.\nΕν όψει των ειδικών συνθηκών και της μεταβλητότητας κρίθηκε σκόπιμο να αλλάξουν οι όροι διακοπής των μετοχών. Οι αλλαγές αφορούν το στατικό όριο ΑΜΕΜ ( Αυτόματος μηχανισμός ελέγχου μεταβλητότητας – διακύμανση της τιμής από την τελευταία πράξη που έχει εκτελεστεί) το οποίο από 10% που ήταν υποχωρεί στο 7%. Όταν δηλαδή η τιμή μιας μετοχής στην δημοπρασία ξεπεράσει το 7% τότε μπορεί να «παγώσει»\nΣτη Ρόδο ο Παντελής Παντελίδης!\nΘα δηλώνουμε ακόμη και τα κοσμήματα μας…! Έλεγχοι σε σπίτια & θυρίδες!


Φρανσουάζ Σαγκάν, η Γαλλίδα συγγραφέας που... καλημέρισε τη θλίψη - INDEPENDENTNEWS\nHome / ΠΟΛΙΤΙΣΜΟΣ / Φρανσουάζ Σαγκάν, η Γαλλίδα συγγραφέας που… καλημέρισε τη θλίψη\nPosted on 24 Σεπτεμβρίου, 2020, 8:30 πμ\nΗ Φρανσουάζ Σαγκάν αποτελεί ένα από τα είδωλα της γαλλικής λογοτεχνίας. Πέθανε σαν σήμερα, στις 24 Σεπτεμβρίου του 2004.\nΕκφράζει το γαλλικό πνεύμα του αντικομφορμισμού και της ελευθεριότητας με την αδυναμία της στα γρήγορα αμάξια, στις ιπποδρομίες, στον τζόγο, στους ωραίους άνδρες και στις ωραίες γυναίκες. Ζούσε στον αφρό και στον πάτο της ηθικής ταυτόχρονα και  παρέσυρε ακόμη και τον Μιτεράν στο οικονομικό σκάνδαλο της εταιρείας ELF. Η ζωή της ήταν ένα πυροτέχνημα, με ναρκωτικά, αλκοόλ, όργιο σπατάλης που έληξε άδοξα. Πέθανε σε συνθήκες απόλυτης φτώχειας το 2004 σε ηλικία 69 ετών.\nΗ Σαγκάν δημοσίευσε το πρώτο της μυθιστόρημα, «Καλημέρα Θλίψη» (1954), σε ηλικία μόλις 19 ετών, αποδεικνύοντας ότι γεννιέται κανείς συγγραφέας και δεν γίνεται. Η επιτυχία του βιβλίου της θα μπορούσε να χαρακτηρισθεί σκανδαλώδης για την εποχή καθώς παρουσίαζε μια νεαρή γυναίκα που διάλυσε τον δεσμό του πατέρα της.\nΗ Σαγκάν ήταν το τρίτο παιδί του Pierre Quoirez, ενός πλούσιου βιομηχάνου, και της Marie (Laubard) Quoirez. Η οικογένεια της μετακόμισε στο ξέσπασμα του Β Παγκοσμίου Πολέμου στην επαρχία, μένοντας κυρίως στη Λυών, ενώ η Σαγκάν πέρασε και αρκετό καιρό στην Ελβετία. Μετά την απελευθέρωση της Γαλλίας το 1944, η οικογένεια επέστρεψε στο Παρίσι.\nΗ Cécile, η ηρωίδα του «Καλημέρα Θλίψη», είναι μια χαϊδεμένη έφηβη. Περνάει τις καλοκαιρινές διακοπές της στο νότο της Γαλλίας σε μια βίλα. Ενώ έχει αποτύχει στις εξετάσεις της, ο Cyril, ένας νεαρός φοιτητής της Νομικής, αποδεικνύεται πολύ πιο ενδιαφέρων από τα βιβλία. Ο σαραντάχρονος πατέρας της, Raymond, είναι χήρος. Και έχει αφήσει την ερωμένη του Elsa για την εύθραυστη Anne Larsen, που ήταν φίλη της γυναίκας του. Προκειμένου να χτυπήσει την πλήξη της, η Cecile βάζει μπροστά το σχέδιο για να βγάλει από τη μέση την ερωμένη του πατέρα της. Σύμμαχοί της είναι ο Cyril, που ερωτευμένος δεν μπορεί να της αρνηθεί τίποτα και η εγκαταλελειμμένη Elsa που θέλει να ξανακερδίσει τον πατέρα της. Ο Cyril κάνει τον ερωτευμένο με την Elsa και το σχέδιο τίθεται όχι μόνο σε εφαρμογή αλλά φαίνεται και να πετυχαίνει. Η Anne πιάνει τον αγαπημένο της Raymond να έχει γυρίσει στην αγκαλιά της Elsa. Εκείνη οδηγώντας απερίσκεπτα μακριά από τη βίλα, πεθαίνει σε αυτοκινητιστικό δυστύχημα. Η Cécile επιστρέφει έτσι με τον πατέρα της στο Παρίσι αφήνοντας πίσω το καλοκαίρι, τον Cyril, αλλά και την παιδική της αθωότητα.\nΗ επιτυχία του μυθιστορήματος είχε σαν αποτέλεσμα να δώσει έμπνευση τόσο στη μουσική -το τραγούδι The Sound of Silence του 1964 είναι εμπνευσμένο από αυτό- ενώ η ιστορία του βιβλίου γυρίστηκε το 1957 σε ταινία με σκηνοθέτη τον Otto Preminger και πρωταγωνιστές την Deborah Kerr και τον David Niven σημειώνοντας μεγάλη επιτυχία στη Γαλλία.\nΜετά το μυθιστόρημα η Σαγκάν έγινε η εκπρόσωπος της απογοητευμένης νεολαίας, αλλά και τον δυνητικά επαναστατών εφήβων. Το A Certain Smile το 1958, το δεύτερο βιβλίο της, αποτέλεσε επίσης μπεστ σέλερ, το οποίο περιέγραφε την ερωτική σχέση μιας μαθήτριας με έναν μεσήλικα άνδρα.\nΑυτή που περιέγραψε καλύτερα την Φρανσουάζ Σαγκάν είναι η έμπειρη βιογράφος Μαρί-Ντομινίκ Λελιέβρ, η οποία δεν αρκέστηκε στην κλασική έρευνα. Μίλησε με τον γιο της Σαγκάν, τη γραμματέα της, την επιστήθια φίλη της Φλοράνς Μαλρό (κόρη του Αντρέ Μαλρό), την τραπεζίτισσά της, την νταντά της.\nΗ πρώτη απίστευτη ιστορία είναι το πώς μια 19χρονη γοήτευσε με το πρώτο βιβλίο της, το Καλημέρα θλίψη, τον Ρενέ Ζουλιάρ, τον διάσημο και έμπερο εκδότη του οίκου Julliard. Στο πρώτο ραντεβού που της ζήτησε, στις 11 το πρωί στο γραφείο του, τον έστησε επειδή κοιμόταν. Οταν συναντήθηκαν, στις 5 το απόγευμα, απαίτησε 25.000 φράγκα. Εκείνος διπλασίασε την τιμή. «Θα αγοράσω μια Τζάγκουαρ» απάντησε εκείνη ανέμελα. Το βιβλίο εκδόθηκε τον Μάρτιο του 1954. Τον Σεπτέμβριο είχαν πουληθεί 45.000 αντίτυπα. Η Σαγκάν ήταν ήδη βεντέτα και εκμεταλλεύτηκε στο έπακρο τη νέα της θέση στην κοινωνία.\nΣε κώμα από τροχαίο\nΤο 1957 η 22χρονη Φρανσουάζ περίμενε τη Μελίνα Μερκούρη και τον Ζυλ Ντασσέν για δείπνο στη βίλα που νοίκιαζε στο Σεν Τροπέ, αλλά εκείνοι τηλεφώνησαν ότι θα καθυστερήσουν. Ανυπόμονη καθώς ήταν, βγήκε στους δρόμους με τη νέα Aston Martin της. Το αυτοκίνητο ντελαπάρισε και την πλάκωσε ενάμιση τόνος ατσάλι. Η Φρανσουάζ Σαγκάν έπεσε σε κώμα  ο Τύπος βιάστηκε να την αποκαλέσει «θηλυκό Τζέιμς Ντιν», αφού εκείνος είχε σκοτωθεί πριν από έξι μήνες  αλλά ως εκ θαύματος σώθηκε. Στην κλινική Μαγιό, όπου θεραπευόταν, εθίστηκε στη μορφίνη. Παίρνοντας εξιτήριο από το νοσοκομείο εισήχθη σε κλινική απεξάρτησης. Βγαίνοντας και από εκεί ανακάλυψε τελικά το αλκοόλ. Μέρος του «Toxique» (1964, έκτο μυθιστόρημα της Σαγκάν) γράφτηκε ενόσω προσπαθούσε να συνέλθει. Το 1966, για να επιβραβεύσει τον εαυτό της μετά την επιτυχία του «La Chamade», αγόρασε μια Φεράρι.\nΟι μεγαλοαστοί του Παρισιού λάτρεψαν τον τυχοδιωκτισμό της Σαγκάν. Ο έρωτας κυριαρχούσε στη ζωή της αλλά δεν έπαυε να γράφει σαν μανιακή. Τα θεατρικά της έργα συγκέντρωναν πάντα στη σκηνή μεγάλους σταρ. Ο Ροζέ Βαντίμ μετέφερε στη μεγάλη οθόνη το «Château en Suède» με πρωταγωνιστές τη Μόνικα Βίτι και τον Ζαν-Λουί Τρεντινιάν.\n«Η δόξα και η επιτυχία με απελευθέρωσαν πολύ νωρίς από τα όνειρά μου για δόξα και επιτυχία», δήλωσε αργότερα. Τα τρελά βράδια που περνά δεν την εμποδίζουν να εργάζεται. «Είμαι επιπόλαιη. Αλλά η επιπολαιότητα συνίσταται στο ότι ασχολούμαι με διάφορα πράγματα», είπε.\nΘα δημοσιεύσει πολλές νουβέλες με κύριο θέμα τους έρωτες μιας κοινωνίας πλούσιας και αργόσχολης, έναν κόσμο που γνώριζε καλά. Ανάμεσα στις μεγάλες της επιτυχίες «Ένα κάποιο χαμόγελο» (1956), «Σας αρέσει ο Μπραμς;» (1956), «Η συγκίνηση» (1965), «Το ξέστρωτο κρεβάτι» (1977), που διακρίνονται για το ανάλαφρο και πικρό, χωρίς προσποίηση, ύφος τους.\nΠαντρεύτηκε δύο φορές. Ο πρώτος της γάμος με τον Γκυ Σελέρ το 1958 δεν κράτησε ούτε έναν χρόνο. Το 1964 παντρεύτηκε έναν αμερικανό playboy ονόματι Μπομπ Γουέστοφ διότι έμεινε έγκυος. Πρέσβευε όμως ότι «η μοιχεία είναι ο μόνος τρόπος για να διασφαλίσεις τη διάρκεια ενός γάμου».\nΕδώ με τον δεύτερο σύζυγό της, πατέρα του παιδιού της:\nΠοτέ δεν έκρυψε την ομοφυλοφιλική της κλίση. Από τα δίχτυα της δεν είχε γλιτώσει, όπως υπονοεί και η βιογράφος, ούτε η Αβα Γκάρντνερ. Πρώτη της ερωμένη ήταν η Πάολα Σανζίστ ντι Τεουλάντα, από το γένος Στερν και Ρότσιλντ. Εζησαν μαζί στο Παρίσι σε ένα είδος κοινοβίου, με την πόρτα ανοιχτή σε άλλους φιλελεύθερους αστούς όπως ο Υβ Σεν Λοράν και ο Πιερ Μπερζέ, το πρώτο επίσημο ζευγάρι ομοφυλοφίλων στη Γαλλία.\nΗ Μαρί-Ντομινίκ Λελιέβρ υποστηρίζει ότι οι γυναίκες την πλήγωσαν περισσότερο από τους άνδρες. «Ανεπούλωτη πληγή» ήταν η Ελκε, κληρονόμος της οικογενείας Mercedes. Αρχές της δεκαετίας του 1970 η Φρανσουάζ διοργανώνει ένα από τα λαμπερά της πάρτι στην κατοικία της στο Παρίσι. Παρούσες και οι Ζαν Μορό, Μελίνα Μερκούρη, Μαρί Ελέν ντε Ρότσιλντ («η βασίλισσα του Παρισιού»). Οταν όμως εμφανίστηκε η Μανούς, η νέα προστατευόμενή της και χήρα διαβόητου μαφιόζου, η καλή κοινωνία αποχώρησε από τη γιορτή προσβεβλημένη. Ανάμεσά τους και η Ελκε, η οποία επέστρεψε στο Μόναχο. Η Φρανσουάζ πήρε τη Μαζεράτι και έτρεξε να τη βρει.\nΤο 1973, είκοσι χρόνια μετά το «Καλημέρα θλίψη», με άφθονο ποτό, γάμους, έρωτες, ξενύχτια, ναρκωτικά, η Φρανσουάζ Σαγκάν πάσχει από βαριά κατάθλιψη και εισάγεται σε νευρολογική κλινική. Οταν γίνεται 40 ετών, ελαττώνει το ποτό διότι μια τεράστια κύστη έχει αναπτυχθεί στο πάγκρεας. Επισκεπτόταν τα φαρμακεία με βουλιμία και κατάπινε χαπάκια σαν να ήταν καραμέλες. Ηρεμιστικά για να χαλαρώσει, διεγερτικά για να σηκωθεί από το κρεβάτι, αμφεταμίνες για να πάρει εμπρός, ασπιρίνες σε κάθε ευκαιρία: να μην υποφέρει, αυτό ήταν το κύριο μέλημά της. Επαιρνε Maxiton τη δεκαετία του 1950, Corydrane τη δεκαετία του 1960, προτού βυθιστεί στην κοκαΐνη. Κατανάλωνε τρία-τέσσερα γραμμάρια κοκαΐνης καθημερινά.\nΚαμία σχέση με το χρήμα\nΟπως έγραψε ο Arnaud Bizot, στο Paris Match, το 2002, μετά την έκδοση του βιβλίου της Καλημέρα Θλίψη, ο εκδότης της Ρενέ Ζουλιάρ της ζητάει να επιστρέψει από την Γενεύη για να απαντήσει τις ερωτήσεις ενός δημοσιογράφου του «Life». Και εκείνη του απαντάει με τηλεγράφημα: «Είναι περιτό να κερδίζεις χρήματα αν δεν μπορείς να τα ξοδέψεις». Ηταν 21 ετών.\nΕπί χρόνια, παρά τα εκατομμύρια αντίτυπα, τις μεταφράσεις, τις κινηματογραφικές επιτυχίες και τα τραγούδια, η Σαγκάν δεν είχε ποτέ λεφτά ούτε να βάλει βενζίνη στο αυτοκίνητό της. Σε όλη της τη ζωή έδινε χρήματα σε αναρίθμητα άτομα και όχι μόνο τους φίλους της. Αγνωστοι της έγραφαν, ζητώντας της «πολύ ευγενικά» μια τηλεόραση κι εκείνη αμέσως έτρεχε να την αγοράσει και να την στείλει. Μια νεαρή κοπέλα ήθελε να κάνει πλαστική στη μύτη της και το πλήρωσε, «στη φωτογραφία ήταν πραγματικά φρικτή η μύτη της».\nΕκανε τρελά δώρα και στους φίλους της. Μια θήκη για πούρα 50.000 φράγκων, ένα αυτοκίνητο 10 εκατομμυρίων, ένα διαμέρισμα. Πλήρωνε επίσης τα εστιατόρια, τις διακοπές των άλλων.\nΤο σκάνδαλο με τον Μιτεράν\nΤο 1989 η Φρανσουάζ έχασε τον αδελφό της Ζακ Κουαρέζ, τη μητέρα της που έπασχε από αλτσχάιμερ, τον Μπομπ Γουέστοφ και λίγο αργότερα τη στυλίστρια Πεγκί Ρος, τον πιο σταθερό δεσμό της ζωής της.\nΑυτή είναι η Πεγκί Ρος, ο τελευταίος έρωτας στη ζωή της Σαγκάν:\n«Με ποιον θα κοιμάμαι τώρα;» αναρωτήθηκε. Εξουθενωμένη, έπεσε στο στόμα του λύκου, εναπόθεσε την τύχη της στα χέρια του Μαρκ Φρανσελέ, ενός περιθωριακού πρώην δημοσιογράφου. Αυτός θα την παρασύρει στο σκάνδαλο ELF, της μεγάλης πετρελαϊκής εταιρείας, που έσκασε στη ζωή της σαν τελευταίο χτύπημα.\nΤο 1991 ο Φρανσελέ και ο Αντρέ Γκελφί, υψηλόβαθμο στέλεχος της εταιρείας, φιλοδοξούσαν να εκμεταλλευτούν πετρελαιοπηγές στο Ουζμπεκιστάν, αλλά ο υπουργός Εξωτερικών της Γαλλίας αρνούνταν να διαπραγματευθεί με μια μη δημοκρατική χώρα. Οι δύο συνεταίροι αποφάσισαν να ζητήσουν από τη Φρανσουάζ να μεσολαβήσει ώστε ο φίλος της γάλλος πρόεδρος Φρανσουά Μιτεράν να δεχθεί τον Γκελφί στο προεδρικό μέγαρο.\nΥπολογιζόταν ότι από τη συμφωνία θα έβγαζαν 17.000.000 ευρώ και η Σαγκάν θα μπορούσε να πάρει τα μισά. Η συμφωνία έκλεισε, ο Μιτεράν είχε ιδιαίτερη αδυναμία στη Φρανσουάζ. Δύο χρόνια αργότερα ζήτησε από τον Μιτεράν να δεχθεί στο Μέγαρο των Ηλυσίων τον πρόεδρο του Ουζμπεκιστάν Ιβάν Καρίμοφ. Το 1994, κατά τη διάρκεια ενός επίσημου ταξιδιού, ο Φρανσουά Μιτεράν πραγματοποίησε μια απρόβλεπτη επίσκεψη στο Ουζμπεκιστάν και το 1995 ο Καρίμοφ βρισκόταν στη Γαλλία. Τέσσερα χρόνια αργότερα ο Αντρέ Γκελφί κλείστηκε στη φυλακή με την κατηγορία ότι δέχθηκε αμοιβή 40 εκατ. γαλλικών φράγκων από εξωκυβερνητικές πηγές. Δήλωσε ότι η Σαγκάν είχε λάβει προμήθεια ύψους 4 εκατ. γαλλικών φράγκων. Ποτέ όμως δεν βρέθηκε στοιχείο που να πιστοποιεί την ύπαρξη αυτής της συναλλαγής.\nΣτις 26 Φεβρουαρίου 2003 καταδικάστηκε σε δώδεκα μήνες φυλάκιση με αναστολή για φορολογική απάτη. Της πήραν τη βίλα και τα συγγραφικά της δικαιώματα, παρόντος και παρελθόντος. Δεν είχε λεφτά ούτε για ένα πακέτο τσιγάρα. Αλλά αυτό δεν ήταν το χειρότερο. Η κοκαΐνη της είχε ρουφήξει το αίμα, είχε απορροφήσει κάθε ικμάδα ζωντάνιας. Λίγο πριν από τον θάνατό της πήγε στην Πορτογαλία με τη φίλη της Φλοράνς. Κατέβαινε στην παραλία με μια μπουκάλα ουίσκι ανά χείρας. Ζούσε τις τελευταίες της στιγμές.\nΠέθανε στις 24 Σεπτεμβρίου του 2004 σε ηλικία 69 ετών.\nΟ ΣΥΡΙΖΑ καταγγέλλει την στοχοποίηση των πολιτιστικών εκδηλώσεων\nΣοκαριστικό ρεκόρ: 1.547 νέα κρούσματα και 10 θάνατοι στη χώρα μας


9 τρόποι για να αυξήσετε με φυσικό τρόπο τα επίπεδα ντοπαμίνης στον εγκέφαλό σας | Enallaktikos.gr\nΗ ντοπαμίνη είναι μια απλή οργανική ουσία που ανήκει στην οικογένεια των κατεχολαμινών. Στον εγκέφαλο δρα ως νευροδιαβιβαστής, μια ουσία που χρησιμοποιείται από τα νευρικά κύτταρα για να επικοινωνούν μεταξύ τους.\nΠαράγεται σε αρκετές περιοχές του εγκεφάλου και τα μηνύματα που μεταφέρει από νευρώνα σε νευρώνα είναι συναισθήματα ικανοποίησης, ευχαρίστησης και ευφορίας.\nΓια να βελτιώσετε τη διάθεση και την αποδοτικότητά σας μπορείτε να ακολουθήσετε αυτά τα 9 βήματα, ώστε να αυξήσετε τα επίπεδα ντοπαμίνης στον εγκέφαλό σας με φυσικό τρόπο.\nΠολλοί άνθρωποι τείνουν να εθίζονται σε κάτι επειδή τους προσφέρει κάποιο είδος στιγμιαίας ικανοποίησης - ναρκωτικά, αλκοόλ, σεξ, πορνογραφία, ψώνια και άλλες εθιστικές συμπεριφορές έχουν στην πραγματικότητα την αντίθετη επίδραση στα επίπεδα ντοπαμίνης μακροπρόθεσμα. Στην ουσία, όταν βρισκόμαστε υπερβολικά εθισμένοι σε κάτι, το "κύκλωμα ανταμοιβής" του εγκεφάλου μας ξεκινάει με υπερβολική ταχύτητα και χρειαζόμαστε το "γρήγορο χτύπημα". Αυτή δεν είναι βιώσιμη λύση για την παραγωγή ντοπαμίνης, η οποία μπορεί και πρέπει να γίνεται με φυσικό τρόπο.\n2. Φτιάξτε μικρές λίστες καθηκόντων\nΗ ντοπαμίνη αυξάνεται όταν είμαστε οργανωμένοι και τελειώνουμε τα καθήκοντά μας - ανεξάρτητα αν η δουλειά είναι εύκολη ή δύσκολη. Επομένως, μην αφήνετε το μυαλό σας να ανησυχεί για πράγματα που πρέπει να γίνουν. Αντ 'αυτού, γράψτε αυτές τις εργασίες σε ένα χαρτί και στη συνέχεια σβήνετε όποια έχει γίνει από την λίστα. Έχει αποδειχθεί ότι είναι πιο ικανοποιητικό για τα επίπεδα ντοπαμίνης του εγκεφάλου όταν σβήνουμε τις δουλειές που έχουμε ολοκληρώσει από τη λίστα των υποχρεώσεών μας.\nΑποκτήστε ένα χόμπι ή δραστηριότητα στην οποία δημιουργείτε πραγματικά κάτι απτό. Δοκιμάστε χειροτεχνία, επισκευή αυτοκινήτων, ζωγραφική, φωτογραφία ή κάτι άλλο που σας φαίνεται ενδιαφέρον.\nΗ σωματική άσκηση δεν μας βοηθά μόνο να ανακουφιστούμε από το στρες και να έχουμε καλύτερη φυσική υγεία αλλά ενισχύει και τα επίπεδα ντοπαμίνης. Πιο συγκεκριμένα, η άσκηση αυξάνει τους πολλαπλούς νευροδιαβιβαστές - η σεροτονίνη και οι ενδορφίνες, εκτός από την ντοπαμίνη, επίσης αυξάνονται. Η άσκηση δεν χρειάζεται να είναι δύσκολη. Αν κάνετε μια βόλτα ή αν ανεβείτε μερικά σκαλιά, τότε θα αυξηθούν τα επίπεδα ντοπαμίνης στον οργανισμό σας.\n5. Φτιάξτε και ακολουθήστε μια ρουτίνα\nΌπως ακριβώς συμβαίνει με τις μικρές λίστες, η δημιουργία μιας ρουτίνας μπορεί να αυξήσει τα επίπεδα ντοπαμίνης. Για την επιτυχία του εγχειρήματος προμηθευτείτε ένα ημερολόγιο, γράψτε εκεί τους στόχους σας για το προσεχές διάστημα και πόσο χρόνο θα χρειαστείτε για να τους επιτύχετε.\nΑπό τις χημικές ουσίες που συνθέτουν την ντοπαμίνη, καμία δεν είναι πιο σημαντική από την τυροσίνη. Στην πραγματικότητα, η τυροσίνη θεωρείται το δομικό στοιχείο της ντοπαμίνης. Ως εκ τούτου, είναι σημαντικό να έχετε αρκετή από αυτή την πρωτεΐνη. Υπάρχει μια μεγάλη λίστα τροφίμων που αυξάνουν την τυροσίνη όπως:\nΑναρωτιέστε ποτέ γιατί η μουσική σας κάνει ευτυχισμένους; Ο λόγος είναι ότι όταν ακούμε μουσική αυξάνουν τα επίπεδα ντοπαμίνης.\nΌπως και η άσκηση, έτσι και ο διαλογισμός έχει πολλά οφέλη για τον οργανισμό μας. Ο ανθρώπινος εγκέφαλος είναι επιρρεπής σε μια σειρά εθισμών. Μια εθιστική συνήθεια που έχουμε είναι η υπερβολική σκέψη, η οποία έχει αρνητική επίδραση στην πνευματική μας ανάπτυξη. Οι επιστήμονες κατέληξαν τελικά σε αυτό που οι Βουδιστές γνωρίζουν εδώ και χιλιάδες χρόνια: ο διαλογισμός και η ενσυνειδητότητα είναι απαραίτητα για ένα υγιές μυαλό.\nΤο σώμα μας συσσωρεύει τοξίνες και βακτήρια που είναι επιβλαβή για την υγεία μας. Οι ενδοτοξίνες μπορεί να κάνουν το ανοσοποιητικό μας σύστημα να ξεφύγει και να περιορίσει την παραγωγή ντοπαμίνης. Για να επιτύχετε την αποτοξίνωση του οργανισμού σας, οι επιστήμονες προτείνουν να καταναλώνετε τροφές που έχουν υποστεί ζύμωση, να κοιμάστε καλά και να αποφεύγετε τροφές με κορεσμένα λιπαρά και ζάχαρη.\nπηγή: powerofpositivity.com / μετάφραση: enallaktikos.gr\nευτυχία, ντοπαμίνη, παραγωγικότητα


Flippers, VIPs και λίστες αναμονής 10 χρόνων για ένα Rolex: Πώς «ξέφυγαν» τα ακριβά ρολόγια | Moneyreview.gr\nBusiness & Finance Δευτέρα 20/06/2022, 14:09 NEWSROOM\nFlippers, VIPs και λίστες αναμονής 10 χρόνων για ένα Rolex: Πώς «ξέφυγαν» τα ακριβά ρολόγια\n20 Ιουνίου, 2022 Δε 20/06/2022, 14:09\nΤο Rolex Daytona, το Patek Philippe Nautilus και το Audemars Piguet Royal Oak είναι τρία από τα πιο δημοφιλή ακριβά ρολόγια αυτή τη στιγμή. Όμως όσοι θέλουν να τα αποκτήσουν -και έχουν τα χρήματα για να τα πληρώσουν- θα χρειαστεί να περιμένουν έως και 10 χρόνια. Μάλιστα πολλά καταστήματα αρνούνται ακόμα και να βάλουν το όνομα κάποιου στη λίστα αναμονής εάν δεν είναι ήδη VIP πελάτης ή εάν δεν έχει τις κατάλληλες διασυνδέσεις.\nΣε αυτά τα brands, οι μεγάλοι χρόνοι αναμονής αρχίζουν να γίνονται ο κανόνας και για άλλα μοντέλα.\nΚαι η κατάσταση είναι παγκόσμια, κάτι που σημαίνει πως εάν κάποιος σκεφτεί να ταξιδέψει στην Ελβετία για να έχει καλύτερες πιθανότητες να αποκτήσει το ρολόι των ονείρων του, πιθανότατα θα απογοητευτεί.\n«Λέω στους λιανέμπορους ότι πρέπει να δουλέψουν με τους ντόπιους πελάτες τους. Να μην πουλάνε το Nautilus στους τουρίστες. Να τους πουλήσουν ένα άλλο μοντέλο για να κρατήσουν τα πιο δημοφιλή κομμάτια για τους ντόπιους πελάτες τους», είχε πει ο Thierry Stern, πρόεδρος της Patek Philippe στην έκθεση Watches and Wonders που πραγματοποιήθηκε στη Γενεύη τον Απρίλιο.\nΠώς φτάσαμε ως εδώ; Όλα ξεκινούν από τους βασικούς κανόνες της προσφοράς και της ζήτησης. Πρώτα από όλα, ο πλούτος στον πλανήτη αυξάνεται, καθώς έως τα μέσα του 2021 υπήρχαν 56 εκατομμύρια εκατομμυριούχοι στον κόσμο, δηλαδή σχεδόν διπλάσιοι σε σχέση με την περασμένη δεκαετία.\nΚαι τα ρολόγια, μαζί με τα αυτοκίνητα και τα έργα τέχνης, έγιναν πολύ σημαντικά για τους εκατομμυριούχους του πλανήτη, όταν εξαιτίας του κορωνοϊού δεν μπορούσαν να ξοδέψουν τα χρήματά τους σε ταξίδια και ακριβά εστιατόρια.\nΗ κατάσταση αυτή έχει δημιουργήσει μια μεγάλη αγορά μεταχειρισμένων ρολογιών, καθώς εκείνοι που θέλουν να εκμεταλλευτούν τη ζήτηση για να βγάλουν ένα γρήγορο κέρδος έρχονται να εξυπηρετήσουν εκείνους που δεν μπορούν να περιμένουν μερικά χρόνια για να αγοράσουν το ρολόι που έχουν βάλει στο μάτι.\nΈτσι, πολλά μοντέλα πωλούνται μεταχειρισμένα σε τιμές έως και τρεις φορές πάνω από τη λιανική τους.\nΚαθώς τα brands προσπαθούν να σταματήσουν τους λεγόμενους «flippers», δηλαδή εκείνους που αγοράζουν ρολόγια μόνο για να τα μεταπωλήσουν και να βγάλουν κέρδος, οι κανόνες για το ποιος μπορεί και ποιος όχι να αγοράσει από τις μπουτίκ γίνονται αυστηρότεροι. Σύμφωνα με ξένα δημοσιεύματα, κάποιοι πελάτες που αγοράζουν Rolex καλούνται να υπογράψουν ένα έγγραφο που λέει πως δεν θα πουλήσουν το ρολόι τους στα επόμενα τρία χρόνια. Και κάποια καταστήματα αρνούνται να βάλουν έναν πελάτη σε λίστες αναμονής εάν δεν τον γνωρίζουν ήδη. Σε άλλα, ισχύει απλά μία άτυπη συμφωνία κυρίων: Εάν ένας πελάτης μεταπωλήσει το ρολόι του, αμέσως μπαίνει στη μαύρη λίστα.\nΓιατί, λοιπόν, οι οίκοι πολυτελών ρολογιών δεν πουλάνε περισσότερα ρολόγια για να ικανοποιήσουν την αυξανόμενη ζήτηση; Όπως εξηγούν εκείνοι που γνωρίζουν, δεν μπορούν να αυξήσουν την παραγωγή τους απλά με το πάτημα ενός κουμπιού, καθώς μεγάλο μέρος της ελκυστικότητας αυτών των μοντέλων είναι ότι είναι χειροποίητα. Ένας τεχνίτης χρειάζεται 3 έως 5 χρόνια για να φτάσει στο επίπεδο του «finnisseur». Και τελικά, τα brands δεν επιθυμούν να επενδύσουν τόσο χρόνο για να πουλήσουν ένα ρολόι σε έναν «flipper» που απλά θέλει να βγάλει ένα γρήγορο κέρδος.\nΠώς τα Rolex έγιναν καλύτερη επένδυση από τις μετοχές και τα ακίνητα\nΕίναι επίσημο: Το να ξοδεύεις είναι ντεμοντέ\nΚανείς δεν έχει ανοσία στον πληθωρισμό: Οι 20 ακριβότερες πόλεις για πλουσίους\nChanel: Τα δύο άγνωστα αδέρφια που πλουτίζουν από τις τσάντες των 8.800 ευρώ\nΣτα 530 τρισ. δολάρια ο πλούτος παγκοσμίως – Αυξήθηκε 10,6%


Κατάλογος προϊόντων ανά μάρκα Wisa\nWISA Glass Box Black Καζανάκι Γυάλινο Επιτοίχιο\nΣύστημα εντοιχισμού Glass Box Black Συνδυάζεται με Κρεμαστές η Επιδαπέδιες Λεκάνες Υψηλής πίεσης Κατάλληλο για ανακαινίσεις μπάνιου Μεταλλικός σκελετός Εμπρόσθια επιφάνεια από Κρύσταλλο Κρύσταλλο ασφαλείας με πάχος 6 mm Απόχρωση κρυστάλλου Μαύρη Πλαινά καλύματτα Αλουμινίου Ύψος συστήματος 100 cm Πλάτος συστήματος 41,00 cm Βάθος εγκατάστασης...\nWISA Glass Box White Καζανάκι Γυάλινο Επιτοίχιο\nΣύστημα εντοιχισμού Glass Box White Συνδυάζεται με Κρεμαστές η Επιδαπέδιες Λεκάνες Υψηλής πίεσης Κατάλληλο για ανακαινίσεις μπάνιου Μεταλλικός σκελετός Εμπρόσθια επιφάνεια από Κρύσταλλο Κρύσταλλο ασφαλείας με πάχος 6 mm Απόχρωση κρυστάλλου Λευκή Πλαινά καλύματτα Αλουμινίου Ύψος συστήματος 100 cm Πλάτος συστήματος 41,00 cm Βάθος εγκατάστασης...\nWISA Pro 35 2927 Καζανάκι Εντοιχισμού Γυψοσανίδας 35cm\nΕιδικό για τοποθέτηση σε Γυψοσανίδα 35cm Εντοιχιζόμενο καζανάκι μπάνιου, πάχους 8,5 cm για κρεμαστές λεκάνες Υψηλής Πίεσης Περιέχει συστολή αποχέτευσης. Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο, αυτοκαθαριζόμενο φλοτέρ Fluidmaster (U.S.A.) με άψογη λειτουργία ακόμα...\nWISA Short 78 2926 Καζανάκι Εντοιχισμού Γυψοσανίδας Χαμηλού Ύψους\nΕιδικό για τοποθέτηση σε Γυψοσανίδα χαμηλού ύψους . Ύψος: 78 εκ. Ιδανικό για τοποθέτηση κάτω από παράθυρο. Εντοιχιζόμενο καζανάκι μπάνιου, πάχους 8,5 cm για κρεμαστές λεκάνες Υψηλής Πίεσης Περιέχει συστολή αποχέτευσης. Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο,...\nWISA Slim 90 2851 Καζανάκι Εντοιχισμού Για Κρεμαστή Λεκάνη (Μονότουβλο/έξοδος κάτω)\nΕιδικό για τοποθέτηση σε Μονότουβλο τοίχο. Εντοιχιζόμενο καζανάκι μπάνιου για κρεμαστές λεκάνες με έξοδο κάτω Περιέχει συστολή αποχέτευσης Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο, αυτοκαθαριζόμενο φλοτέρ Fluidmaster (U.S.A.) με άψογη λειτουργία ακόμα και σε...\nWISA Slim Basic 2955 Καζανάκι Εντοιχισμού Για Λεκάνη Υ.Π Δαπέδου\nΕιδικό για τοποθέτηση σε Μονότουβλο τοίχο. Εντοιχιζόμενο καζανάκι μπάνιου, πάχους 8,5 cm για λεκάνες Υψηλής Πίεσης δαπέδου Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο, αυτοκαθαριζόμενο φλοτέρ Fluidmaster (U.S.A.) με άψογη λειτουργία ακόμα και σε συνθήκες σκληρού...\nWISA Slim Basic 2960 Καζανάκι Εντοιχισμού Για Λεκάνη Υ.Π BTW Δαπέδου\nWISA Slim Fit 2917 Καζανάκι Εντοιχισμού για Κρεμαστή Λεκάνη\nΕιδικό για τοποθέτηση σε μονότουβλο τοίχο. Εντοιχιζόμενο καζανάκι μπάνιου, πάχους 8,5 cm για κρεμαστές λεκάνες Υψηλής Πίεσης Συμπεριλαμβάνει πλαίσιο και γαλβανιζέ πόδια στήριξης. Περιέχει συστολή αποχέτευσης. Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο,...\nWISA Slim Plus 2920 Καζανάκι Εντοιχισμού Γυψοσανίδας\nΕιδικό για τοποθέτηση σε Γυψοσανίδα. Εντοιχιζόμενο καζανάκι μπάνιου, πάχους 8,5 cm για κρεμαστές λεκάνες Υψηλής Πίεσης Συμπεριλαμβάνει πλαίσιο και γαλβανιζέ πόδια στήριξης. Περιέχει συστολή αποχέτευσης. Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο, αυτοκαθαριζόμενο...\nWISA Slim Stand 2922 Καζανάκι Εντοιχισμού Ελεύθερης Τοποθέτησης\nΑυτοστήρικτο καζανάκι μπάνιου για λεκάνες Υψηλής Πίεσης Ελευθερης τοποθετησης Περιέχει συστολή αποχέτευσης. Συμπεριλαμβάνει σετ βιδώματα για μπετόν Ιδανικό για τοποθέτηση ανάμεσα σε γυψοσανίδες Ανθεκτικό σώμα, πλήρως μονωμένο με επένδυση διογκωμένης πολυουρεθάνης κατά του θορύβου κι αντοχή σε πίεση εώς 16 bar. Αθόρυβο, αυτοκαθαριζόμενο φλοτέρ...\nWISA Slim Twin 2918 Καζανάκι Εντοιχισμού Ελεύθερης Τοποθέτησης\nΑυτοστήρικτο καζανάκι μπάνιου για λεκάνες Υψηλής Πίεσης Ελευθερης τοποθετησης 2 όψεων - 2 αυτόνομα καζανάκια σε 1 σκελετό Περιέχει συστολή αποχέτευσης. Συμπεριλαμβάνει σετ βιδώματα για μπετόν Ιδανικό για τοποθέτηση ανάμεσα σε γυψοσανίδες Ιδανικό για ξενοδοχειακές εγκαταστάσεις, δημόσιους χώρους. Ανθεκτικό σώμα, πλήρως μονωμένο με επένδυση...\nWisa Vivente Πλακέτα Χειρισμού Easy Touch Λευκό Κρύσταλλο / Χρώμιο F390-300\nΠλακέτα χειρισμού για όλα τα εντοιχιζόμενα καζανάκια Wisa Πίεση ενεργοποίησης μικρότερη από 15N Εύκολη χρήση από παιδιά και ηλικιωμένους Ανθεκτική επιχρωμίωση δοκιμασμένη για 200 ώρες 2 επιλογών 3/6 lt Διασταση 24,7 χ 16,5 10 Χρόνια εγγύηση


Survivor - Κάτια Ταραμπάνκο: «Έχω αφήσει ανοιχτούς λογαριασμούς με τον εαυτό μου» (video) - Kliktv.gr\n26 Φεβρουαρίου 2021 0112\nΤο βράδυ της Πέμπτης βρέθηκε καλεσμένη στο «The 2Night Show» μια από τις πιο πολυσυζητημένες παρουσίες του φετινού Survivor, η Κάτια Ταραμπάνκο, η οποία αναφέρθηκε στα μελλοντικά της επαγγελματικά βήματα, με τη συζήτηση να επικεντρώνεται στο ριάλιτι επιβίωσης και την απόφασή της να αποχωρήσει.\nΤο όμορφο μοντέλο είχε μιλήσει και σε προηγούμενη συνέντευξη για τα κιλά που έχασε και την κατάρρευση του οργανισμού της, που την οδήγησε στην απόφαση να αποχωρήσει, όπως και για το περιβόητο περιστατικό με το ρύζι. Δείτε αναλυτικότερα ΕΔΩ…\nΜεταξύ άλλων, είπε στον Γρηγόρη Αρναούτογλου: «Σίγουρα έχω αφήσει ανοιχτούς λογαριασμούς με τον εαυτό μου γιατί ήθελα να φτάσω πολύ πιο μακριά από όσο έφτασα. Θα πήγαινα ξανά, αλλά προετοιμασμένη με παραπάνω κιλά, αυτό είναι το μόνο σίγουρο. Πήγα 53 κιλά, έπρεπε να έχω 60 με 65 για να έχω ενέργεια… Αν είχα μια ομάδα, η οποία λειτουργούσε όντως σαν ομάδα, έτσι όπως το έλεγαν, δεν θα κρατούσα το ρύζι μόνο για μένα. Αλλά επειδή ήμουν μέσα και έβλεπα ότι πίσω από τις κάμερες δεν λειτουργούσε σαν ομάδα, θεώρησα καλό εκείνη τη στιγμή να σώσω τον εαυτούλη μου….».\nΤο Διαβάσαμε Survivor – Κάτια Ταραμπάνκο: «Έχω αφήσει ανοιχτούς λογαριασμούς με τον εαυτό μου» (video)\nΕπιστρέφουν οι «Άγριες Μέλισσες»: Οι δηλώσεις των πρωταγωνιστών (video)\nELIF: Επεισόδια 927 – 928 – 929 – 930 – 931, 5ος κύκλος\nΑ. Μπουρδούμης: «Δεν ήταν εύκολο να συνεργάζομαι με τον Π. Φιλιππίδη ενώ ήξερα τι είχε κάνει στη γυναίκα μου» (video)


H «Αιχμή του δόρατος» της Θράκης παρουσιάζει τις μεγάλες δυνατότητες της …στους «γείτονες» H «Αιχμή του δόρατος» της Θράκης παρουσιάζει τις μεγάλες δυνατότητες της …στους «γείτονες» | Epirusblog.gr | Ιωάννινα Ήπειρος Ελλάδα\nH «Αιχμή του δόρατος» της Θράκης παρουσιάζει τις μεγάλες δυνατότητες της …στους «γείτονες»\nΗ 25η Τεθωρακισμένη Ταξιαρχία «2ο Σύνταγμα Ιππικού Έφεσος» (XXV ΤΘΤ 2ο Σύνταγμα Ιππικού Έφεσος) που έχει την έδρα της στην Ξάνθη παρουσιάζει σύμφωνα με το ΓΕΣ , φωτογραφικό υλικό με τις δραστηριότητες της …στέλνοντας «μήνυμα» στους «γείτονες» για το τι τους περιμένει αν προσπαθήσουν να πράξουν …οτιδήποτε στην ελληνική επικράτεια της Θράκης .\nΤη Ταξιαρχία διαθέτει :\n– Την Ίλη Στρατηγείου της 25ης Τεθωρακισμένης Ταξιαρχίας (ΙΣ/ΧΧV ΤΘΤ).\n– Τον 25ο Λόχο Διαβιβάσεων (25 ΛΔΒ).\n– Τον 25ο Λόχο Μηχανικού (25 ΛΜΧ).\n– Το 645ο Μηχανοκίνητο Τάγμα Πεζικού (645 Μ/Κ ΤΠ).\n– Την 139η Αυτοκινούμενη Μοίρα Μέσου Πυροβολικού (139η Α/Κ MMΠ).\n– Την 22η Επιλαρχία Μέσων Αρμάτων (22 ΕΜΑ).\n– Την 25η Επιλαρχία Μέσων Αρμάτων (25 ΕΜΑ).\n– Το 25ο Επιλαρχία Υποστήριξης (25 ΕΥΠ).\nΗ Ταξιαρχία καθόλη την διάρκεια του έτους πραγματοποιεί ασκήσεις υπό οποιεσδήποτε καιρικές συνθήκες δοκιμάζοντας την απόδοση του έμψυχου και στρατιωτικού υλικού.\nΤην τρέχουσα εβδομάδα, η ΧΧV Tεθωρακισμένη Ταξιαρχία (ΧΧV ΤΘΤ – «2o ΣΥΝΤΑΓΜΑ ΙΠΠΙΚΟΥ – ΕΦΕΣΣΟΣ»), παρουσιάζει στο ΓΕΣ το έργο που επιτελεί το προσωπικό της, σε συνδυασμό με την αποστολή και την ιστορία της.\nTo Έμβλημα της Ταξιαρχίας είναι κεφαλή αλόγου και άρμα, μέσα σε κύκλο. Συμβολίζει το επιθετικό πνεύμα του Ιππικού, αλλά και την ευκινησία, την ισχύ πυρός, την ευκαμψία και την ψυχολογική επίδραση, που είναι τα χαρακτηριστικά των αρμάτων. Το πράσινο περίγραμμα, είναι η υπόμνηση του διακριτικού χρώματος του Όπλου των Τεθωρακισμένων.\nΤο Ρητό του Εμβλήματος «ΘΝΗΣΚΕ ΥΠΕΡ ΠΑΤΡΙΔΟΣ» (Περίανδρος 628-585 π.Χ., «…πρέπει ο πολίτης και ο στρατιώτης να αγωνίζεται και να πεθαίνει για τη σωτηρία και την ακεραιότητα της πατρίδας του»).\nΗ «ατσάλινη αιχμή του δόρατος» της Θράκης είναι πανέτοιμη να υπερασπιστεί την Θράκη μας έναντι οποιουδήποτε επιβουλέα…μέρα και νύκτα με αυταπάρνηση και επαγγελματισμό στο έργο της .\nΔιότι καλύτερα να σε φοβούνται …οι νέο-οθωμανοί παρά να σε σέβονται, όπως έχει αποδείξει και η μακραίωνη ελληνική ιστορία.


Η LG Scarlet κάνει το ντεμπούτο της στην Ελλάδα - Express.gr\nΠαρασκευή, 19 Απριλίου 2019, 01:37:45\nΒρίσκεστε εδώ: Αρχική EXPRESS YOURSELF Η LG Scarlet κάνει το ντεμπούτο της στην Ελλάδα\nΗ LG Scarlet κάνει το ντεμπούτο της στην Ελλάδα\nΗ LG Electronics, ηγέτιδα δύναμη στη διεθνή αγορά επίπεδων οθονών, παρουσίασε την Scarlet, την πιο λεπτή LCD τηλεόραση στον κόσμο, σε εκδήλωση που πραγματοποιήθηκε στα νέα studio του Alpha στις 14 Μαΐου. Το λανσάρισμα της τηλεόρασης πραγματοποιήθηκε μέσα από μια ανατρεπτική παγκόσμια διαφημιστική καμπάνια σκηνοθετημένη από το διάσημο σκηνοθέτη τηλεοπτικών σειρών X-Files & Smallville, David Nutter.\nΣτην εκδήλωση έδωσε το παρών η Natassia (Scarlet) Malthe, η πρωταγωνίστρια και η ενσάρκωση της τηλεόρασης, η οποία συμμετείχε σε ένα εντυπωσιακό show, μέσα από το οποίο έγινε η αποκάλυψη της πραγματικής Scarlet. Οι καλεσμένοι, βιώσαν μια μεγάλη έκπληξη, συνειδητοποιώντας ότι η Scarlet είναι η νέα Full HD LCD TV της LG και όχι η νέα τηλεοπτική σειρά που μέχρι εκείνη τη στιγμή πίστευαν.\nΠοια είναι όμως η αληθινή Scarlet: είναι η τηλεόραση που σχεδιάστηκε με απόλυτο σκοπό να αιχμαλωτίσει τις αισθήσεις, προσφέροντας την απόλυτη εμπειρία θέασης. Δε μένει όμως σ'Α αυτό, καθώς φιλοδοξεί να αποτελέσει σήμα κατατεθέν για κάθε fashionista που αγαπά τον προσωπικό του χώρο όσο και τον εαυτό του. Τώρα πια, οι λάτρεις της ποιότητας και της αισθητικής έχουν τη δική τους τηλεόραση. Γιατί το σπίτι μας, όπως η εμφάνισή μας, μιλούν πριν από εμάς για εμάς.\nΗ LG Scarlet είναι η μοναδική επιλογή για τους λάτρεις της τέχνης. Το προχωρημένο design και η καινοτομική της τεχνολογία αλλάζουν όσα ξέραμε μέχρι σήμερα για τις τηλεοράσεις. Η φωτεινή ένδειξη στο κάτω μέρος της οθόνης, πλαισιωμένη από φώτα LED με αισθητήρες αφής και ειδικά ηχητικά εφέ που συνοδεύουν την έναρξη της λειτουργίας της, τονίζουν το ανυπέρβλητο status της. Η εκθαμβωτική παρουσία της LG Scarlet ολοκληρώνεται με την εντυπωσιακή κόκκινη πλάτη της. Ξεπερνώντας τα συμβατικά σχεδιαστικά πρότυπα, η LG προσφέρει ένα κόσμημα για το σπίτι, κάνοντας για πρώτη φορά το πίσω μέρος μιας τηλεόρασης να «μιλάει από μόνο του».\nΔεν είναι όμως μόνο η εμφάνιση της LG Scarlet που αποσπά τα βλέμματα. Ο «εσωτερικός της κόσμος» προκαλεί ανάλογες συγκινήσεις. Η προηγμένη HD TruMotion 100Hz τεχνολογία της αφήνει τις ενοχλητικές παραμορφώσεις στο παρελθόν ακόμα και στις πιο γρήγορες σκηνές δράσης, ενώ η λειτουργία Intelligent Sensor προσαρμόζει αυτόματα την ποιότητα της εικόνας και τo δυναμικό λόγο αντίθεσης 50.000:1, μεταφέροντας τους θεατές από την πραγματικότητα στον κόσμο της φαντασίας.\nΤο σύστημα μη ορατών ηχείων που διαθέτει, ειδικά ρυθμισμένο από το φημισμένο ειδικό του ήχου κ. Mark Levinson, εξασφαλίζει την απόλυτα φυσική ποιότητα ήχου απαλλάσσοντας την υπέρκομψη, λεία επιφάνειά της από τα παραδοσιακά, βαρετά ηχεία και πλέγματα.\nH LG Scarlet, ισορροπώντας με γοητευτική άνεση μεταξύ λογικής και ευαισθησίας, ήρθε στην ελληνική αγορά στο τέλος Απριλίου.\nΕιδικά χαρακτηριστικά της LG Scarlet (LG6000)\nΑνάλυση: 1920 x 1080, 1366 x 768 (32'Α'Α), TruMotion Advanced 100Hz\nCES 2008 Innovation Award


Showing results for tags 'κατάψυξη'. - Parents.org.gr\nShowing results for tags 'κατάψυξη'.\nelenik posted ένα θέμα in Υγιεινή Διατροφή\nΘελω να φτιαξω διαφορα για να εχουν σπιτι ο συζυγος και το παιδι οσο θα ειμαι στο μαιευτηριο. Θα ηθελα τα φωτα σας στα εξης: 1. Ποσο καιρο μπορουν να διατηρηθουν στον καταψυκτη? 2. Ιδεες για φαγητα που καταψυχονται επιτυχως 3. Τα σουτζουκακια μαγειρεμενα καταψυχονται? Η μονο ζυμωμενα και μετα θελουν την γνωστη διαδικασια (τηγανι και σαλτσα?)\nmelita posted ένα θέμα in Διατροφή & Συνταγές\nΣε μια μεσημεριανή εκπομπή πριν λίγο είχε αυτό το θέμα. Δυστυχώς, είδα μόνο τα τελευταία 2-3 λεπτά. Όμως σκέφτηκα να ανοίξουμε εδώ ένα τόπικ σχετικά με συμβουλές για διαχείρηση τροφίμων π.χ. ψύξη, κατάψυξη, φρούτα, λαχανικά, γαλακτοκομικά, έτοιμα φαγητά, ωμά κτλ........ Παρακαλώ τα φώτα σας. edit admin δείτε και εδώ https://www.efet.gr/files/F16616_odigosDS.pdf\nIndyla posted ένα θέμα in Υποβοηθούμενη αναπαραγωγή\nΚαλημέρα σε όλες και όλους! Για όσες έχετε καταψύξει στο παρελθόν ωάρια (όχι έμβρυα), πόσα από αυτά πήρατε πήρατε πίσω; Είναι τελικά σε κάποιο βαθμό θέμα κέντρου το πόσα θα καταφέρου να αποψυχθούν; Ή τα ποσοστά είναι λίγο-πολύ παντού τα ίδια;\nΔωρα posted ένα θέμα in Θηλασμός και εισαγωγή στερεών τροφών: 7-12 μήνες\nΜαράκι33 posted ένα θέμα in Θηλασμός και εισαγωγή στερεών τροφών: 7-12 μήνες


ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΕΠΑΝΩΣΗΦΗ: Ο ΟΣΙΟΣ ΠΑΤΗΡ ΗΜΩΝ ΣΤΥΛΙΑΝΟΣ Ο ΠΑΦΛΑΓΩΝ (26 ΝΟΕΜΒΡΙΟΥ)\nΟ όσιος Στυλιανός είναι γνωστός ως προστάτης, κυρίως, των παιδιών: των νηπίων, των βρεφών, των νεογνών. «Εξαιρέτως νεογνών και νηπίων και βρεφών προστάτης εδείχθης θερμότατος». Το ιδιαίτερο αυτό χάρισμά του ως προς τα παιδιά, όπως σημειώνει το συναξάρι του, δεν του δόθηκε αυθαίρετα. Ο ίδιος ο Θεός φανέρωσε τη θέλησή Του να θεραπεύονται τα παιδιά μέσω αυτού: η επίκληση του ονόματός του γινόταν ίαμα σ’ αυτά και στις μητέρες τους. «Ο Χριστός σε εμεγάλυνε, χάριτι πολλή, και θείοις θαύμασι, και νεογνών και νηπίων ακέστορα (=θεραπευτή, σωτήρα), Πάτερ, τω κόσμω σε έδειξε». Ποια η αιτία που πρέπει να εννοήσουμε για το χάρισμα αυτό; Γιατί κατεξοχήν αυτός να θεωρείται ο ευεργέτης των παιδιών; Η απάντηση μάλλον σχετίζεται με αυτό που κατά κόρον θίγει ο υμνογράφος της ακολουθίας του, εν προκειμένω ο μακαριστός γέροντας π. Γεράσιμος Μικραγιαννανίτης: ότι αγιάστηκε ήδη από την κοιλιά της μητέρας του. «Θεώ από παιδός ανετέθη»∙ «ηγίασε, Πάτερ, σε ο Θεός μητρός εκ κοιλίας»∙ «αγιασθείς από μητρώας νηδύος». Και τούτο διότι ο Θεός προείδε, μέσα στα πλαίσια της παγγνωσίας Του, τη θετική προς Αυτόν στάση του, οπότε τον χαρίτωσε με πλούσια χαρίσματα και σημεία. «Απαλών εξ ονύχων σε ο Θεός προσελάβετο, προειδώς του βίου σου την χρηστότητα». Η από τόσο νωρίς κλήση του από τον Θεό μάλιστα κάνει τον υμνογράφο να τον παραλληλίζει με γιγάντια από το παρελθόν αναστήματα, που και αυτά είχαν κληθεί με αντίστοιχο τρόπο: τον προφήτη Σαμουήλ, τον προφήτη Ιερεμία, τον προφήτη και Πρόδρομο του Κυρίου, Ιωάννη τον Βαπτιστή («Σαμουήλ ως ένθεος», «ως ο κλεινός Ιερεμίας», «ώσπερ ο μέγας Βαπτιστής»).\nΟ περιορισμός όμως των χαρισμάτων του μεγάλου Στυλιανού μόνο στον κόσμο των παιδιών θα ήταν μία συρρίκνωση μη αληθινή της θαυμαστής παρουσίας του στην Εκκλησία. Και τούτο διότι η Εκκλησία μας τον προβάλλει, πέρα από προστάτη των παιδιών, και ευρύτερα ως έναν από τους στύλους της, ως ένα από τα στηρίγματά της: «στύλος άσειστος της Εκκλησίας, Στυλιανέ, ανεδείχθης, μακάριε», κατά το γνωστό απολυτίκιό του. Χρειάζεται να το εξηγήσουμε. Η Εκκλησία μας βεβαίως στηρίζεται στον Κύριο Ιησού Χριστό, ο Οποίος αποτελεί τον θεμέλιο λίθο της, γι’ αυτό και ως θεοΐδρυτη «πύλαι Άδου ου κατισχύσουσιν αυτής», όμως ο ίδιος ο Χριστός θέλησε να μαρτυρείται στον κόσμο και να στερεώνονται οι άνθρωποι και μέσω των πιστών Του. Εκείνος ήταν που είπε ότι οι μαθητές Του θα αποτελούν τους μάρτυρές Του στον κόσμο όλο, όπως και ότι το όνομά Του θα βλασφημείται ή όχι εξαιτίας τους. Από την άποψη αυτή, ο πιστός που με συνέπεια ακολουθεί τον Κύριο, σαν τον όσιο Στυλιανό – «τω Χριστώ ηκολούθησας τελείω φρονήματι» - γίνεται και αυτός ένας στύλος της Εκκλησίας, κατά το θέλημα του ίδιου του Χριστού: οι άνθρωποι μπορούν να στηρίζονται επάνω του, βλέποντας σαν σε διαφάνεια την παρουσία Εκείνου.\nΠοιο το κύριο γνώρισμα της αγιασμένης ζωής του, κατά τους ύμνους της Εκκλησίας μας; Ο άγιος Στυλιανός «αξίως διέπρεψε ηθών καθαρότητι και αγώσιν ιεροίς αρετών τελειότητος, ώσπερ άγγελος». (Διέπρεψε στην καθαρότητα των ηθών και στους ιερούς αγώνες για να αποκτήσει την τελειότητα των αρετών ως άγγελος). Κι αυτό θα πει ότι αυτό που χαρακτήριζε τη ζωή του, ώστε να ζήσει την αγάπη του Θεού, ήταν η εγκράτεια. Επανειλημμένως η ακολουθία του αναφέρει ότι υπήρξε «στήλη έμψυχος της εγκρατείας», «της εγκρατείας αληθής υποτύπωσις». Δεν είναι τυχαίο ότι προβάλλεται «ως άσαρκος», «φθαρτών την αίσθησιν ολικώς βδελυξάμενος», ζώντας σε ένα σπήλαιο και τρεφόμενος από άγγελο του Θεού. Μιλώντας όμως για εγκράτεια δεν πρέπει να την εννοήσουμε με έννοια αιρετική: ως αποχή των αισθητών από μίσος προς αυτά ή ως μία άρνηση γενικότερα προς τη ζωή. Η εγκράτεια, κατά την πίστη μας, είναι η απομάκρυνση από τη γοητεία που ασκεί ο κόσμος στον άνθρωπο μέσω των αισθήσεών του, διότι έχει προσανατολίσει εν αγάπη και θείω έρωτι τον νου και την καρδιά του προς τον Θεό. Η εγκράτεια δηλαδή είναι μία γενική αρετή, που χαρακτηρίζει όλη τη ζωή του ανθρώπου. «Ο πιστός πάντα εγκρατεύεται» (απόστολος Παύλος).\nΠου σημαίνει: δεν είναι δυνατόν να στραφεί κάποιος προς τον Θεό, αν ταυτοχρόνως δεν καταβάλλει προσπάθεια απεγκλωβισμού του από τον μαγνήτη των παθών. «Ουδείς δύναται δυσί κυρίοις δουλεύειν». Δεν είναι δυνατόν, για παράδειγμα, να είναι κανείς με τον Θεό, να ακολουθεί τα ίχνη του Χριστού, χωρίς να θέλει να νηστεύει. Η νηστεία, ως στοιχείο εγκράτειας, δηλώνει το πού έχει ρίξει ο πιστός το κέντρο βάρους της ψυχής του. Αδυναμία νηστείας – εννοείται χωρίς να υπάρχει ιατρικός λόγος – σημαίνει ότι η ψυχή είναι «δεμένη» με τα πράγματα του κόσμου τούτου και όχι με τον Χριστό. Έτσι η εγκράτεια κατανοείται πρωτίστως με θετική διάσταση. Για να χρησιμοποιήσουμε μία εικόνα: είναι σαν το ελατήριο εκείνο που συμπιεζόμενο, μπορεί να φαίνεται ότι μικραίνει, μαζεύει όμως τεράστια ενέργεια. Κι η ενέργεια αυτή μπορεί να δώσει μεγάλη ώθηση πετάγματος. Η εγκράτεια λοιπόν, ασκούμενη σωστά στην Εκκλησία, δίνει εκείνη την τεράστια ενέργεια, προκειμένου κανείς να «πετάξει», να ακολουθήσει δηλαδή τα χνάρια του Χριστού. Στην πραγματικότητα είναι το «απαρνησάσθω εαυτόν» που είπε ο Κύριος, για να γίνει κάποιος ακόλουθος και μαθητής Του. «Κατεπλάγησαν την σην ασκητικήν διαγωγήν οι ορώντες σε, σοφέ, άσαρκον βίον εν σαρκί πολιτευόμενον έρωτι τω αγίω» θα σημειώσει για τον άγιο Στυλιανό επί του θέματος ο υμνογράφος. Δηλαδή: Αυτοί που σε έβλεπαν, σοφέ, να ζεις από άγιο θεϊκό έρωτα άσαρκο βίο μέσα σε σάρκα, έμειναν έκπληκτοι για την ασκητική σου διαγωγή. Είθε, με τις πρεσβείες του οσίου μεγάλου Στυλιανού, η χάρη του Θεού να δώσει να ζούμε και εμείς με λίγη εγκράτεια, σ’ έναν κόσμο που ταλανίζεται μεν από όλων των ειδών τις κρίσεις, αλλά είναι βουτηγμένος κατά το πλείστον στις διάφορες εμπαθείς ηδονές.\nΑναρτήθηκε από MONI EPANOSIFI στις 2:39 μ.μ.


Η Eurolife ERB προσφέρει τρεις μήνες δωρεάν στα συμβόλαια ασφάλισης αυτοκινήτουσε όλο το ιατρικό και νοσηλευτικό προσωπικό του Εθνικού Συστήματος Υγείας, για ένα έτος συνεχούς ασφάλισης.\nΔίπλα στους ανθρώπους που φροντίζουν καθημερινά για την υγεία μας βρίσκεται η Eurolife ERB,αναγνωρίζοντας το σπουδαίο έργο και την προσφορά τους στη μάχη που δίνει η χώρα κατά του κορωνοϊου. Στο πλαίσιο αυτό, η εταιρεία προσφέρει τρεις μήνες δωρεάν σε όλα τα συμβόλαια\nασφάλισης αυτοκινήτου σε όλο το ιατρικό και νοσηλευτικό προσωπικό του Εθνικού Συστήματος Υγείας, για ένα έτος συνεχούς ασφάλισης. Η Eurolife ERB έχει ως βασικό της στόχο να βρίσκεται κοντά στους ανθρώπους, με προϊόντα και λύσεις που ανταποκρίνονται σε πραγματικές\nανάγκες, ενδυναμώνοντάς τους να καταφέρνουν περισσότερα καθημερινά.\nΜέσω της ενέργειας αυτής, η εταιρεία διευκολύνει τους ανθρώπους που βρίσκονται στην πρώτη γραμμή αυτή τη στιγμή, δίνοντάς τους μια ευέλικτη και πιο οικονομική παροχή ασφάλισης για το αυτοκίνητό τους. Για τη συγκεκριμένη προσφορά, η οποία θα είναι διαθέσιμη από Δευτέρα 13/4,\n Για όλα τα συμβόλαια των υφιστάμενων πελατών, η προσφορά θα εφαρμόζεται κατόπιν αιτήματος του πελάτη. Αν ο υφιστάμενος πελάτης δεν έχει συμπληρώσει ένα έτος συνεχούς ασφάλισης μέσω ετήσιου συμβολαίου ή ανανεώσεων εξάμηνου ή τρίμηνου συμβολαίου,\nδικαιούται έκπτωση 25% επί του ασφαλίστρου.\n Για τα νέα συμβόλαια αυτοκινήτου που θα εκδοθούν κατόπιν αιτήσεως ασφάλισης που θα υποβληθεί από τις 13 Απριλίου έως τις 31 Μαΐου 2020. Αν επιλεγεί συμβόλαιο εξάμηνης ή τρίμηνης διάρκειας και δεν συμπληρωθεί ένα έτος συνεχούς ασφάλισης μέσω ανανεώσεων,\nχορηγείται έκπτωση 25% επί του ασφαλίστρου του επιλεγμένου συμβολαίου.\nΓια τη Eurolife ERB, αξία έχει να φροντίζουμε εκείνους που μας φροντίζουν, τους ανθρώπους που αγωνίζονται για τη ζωή και την υγεία μας σε αυτή τη δύσκολη περίοδο. Με την ασφαλιστική της δύναμη, την εμπειρία και την αξιοπιστία της, η εταιρεία προχωρά σε μια ουσιαστική κίνηση\nστήριξης, προσφέροντας μια σημαντική διευκόλυνση.\nΣπουδάζω με Υποτροφία: Κλείνουν σε λίγες ημέρες οι αιτήσεις σε Οικονομικό Πανεπιστήμιο Αθηνών, Alba Graduate Business School & Αριστοτέλειο Πανεπιστήμιο\nSpectacular length and ultra-black volume in just one coat!


Στο Ρέντη θα κριθεί η πρόκριση στους «8» του CEV Cup -\nΣτο Ρέντη θα κριθεί η πρόκριση στους «8» του CEV Cup\n30 Ιανουαρίου 2019 • Posted under: ΑΘΛΗΤΙΚΑ, ΒΟΛΕΫ, ΟΣΦΠ\tby sport Department\nΣτο Κλειστό Γυμναστήριο Ρέντη «Μελίνα Μερκούρη, στις 14 Φεβρουαρίου, θα κριθεί η πρόκριση στους «4» του CEV Cup. Για την πρώτη αναμέτρηση των «8» της διοργάνωσης, η ομάδα βόλεϊ Ανδρών του Ολυμπιακού ηττήθηκε με 3-1 σετ (18-25, 29-27, 25-22, 25-21) από την Μπουργκάς, στην Βουλγαρία και πλέον όλα θα κριθούν στον δεύτερο αγώνα. Σε έναν πολύ δυνατό αγώνα, οι «ερυθρόλευκοι» προηγήθηκαν με 1-0 σετ, ενώ το δεύτερο σετ χρειάστηκε να φτάσει στους 29 πόντους για να αναδείξει νικητή το με τους γηπεδούχους να το κερδίζουν με 29-27. Στη συνέχεια οι παίκτες του Φερνάντο Μουνιόθ Μπενίτεθ απώλεσαν τα επόμενα δυο σετ στις λεπτομέρειες, για το τελικό 3-1. Η πρόκριση στην ημιτελική φάση της διοργάνωσης, θα κριθεί στη ρεβάνς που θα διεξαχθεί στο Ρέντη την Πέμπτη 14 Φεβρουαρίου στις 17:00, εκεί όπου ο Ολυμπιακός με τον κόσμο στο πλευρό του, που θα είναι η δύναμη του, θέλει μια καθαρή νίκη, ώστε να οδηγήσει την υπόθεση πρόκριση στο χρυσό σετ και να είναι αυτός που θα πάρει το εισιτήριο για τους «4» του CEV Cup.\nO προπονητής του Ολυμπιακού, Φερνάντο Μουνιόθ Μπενίτεθ μετά το τέλος της αναμέτρησης με τη Μπουργκάς δήλωσε στο olympiacossfp.gr τα εξής: «Ήταν ένα δύσκολο παιχνίδι, αυτό το γνωρίζαμε από πριν. Η Μπουργκάς παίζει πολύ καλά μέσα στην έδρα της. Ξεκινήσαμε δυνατά το παιχνίδι, πήραμε το πρώτο σετ και το δεύτερο κρίθηκε στο τέλος στις λεπτομέρειες.Κάποια λάθη μας στην άμυνα έδωσαν τη νίκη στη Βουλγαρική ομάδα. Στην έδρα μας θα είναι σίγουρα ένα διαφορετικό παιχνίδι, θα είμαστε πιο δυνατοί ώστε να πάρουμε μια καθαρή νίκη και να οδηγήσουμε το παιχνίδι στο χρυσό σετ, για να πάρουμε εκεί την πρόκριση στην τετράδα της διοργάνωσης. Είμαστε σίγουροι ότι θα έχουμε και τους φιλάθλους μας στο πλευρό μας. Θα δημιουργήσουν την μοναδική ατμόσφαιρα που μόνο αυτοί ξέρουν και αυτό θα δώσει ώθηση στους παίκτες μας για την πρόκριση».\n«Ξέσπασε» κόντρα διοίκησης – φιλάθλων στον Εθνικό\nΕνός κακού μύρια έπονται, λέει ο θυμόσοφος λαός και δυστυχώς ταιριάζει … γάντι στην ομάδα του Εθνικού . Τα αρνητικα αποτελέσματα και η κακή πορεία στις δέκα πρώτες αγωνιστικές στο πρωτάθλημα της Γ’ Εθνικής έχει δημιουργήσει ένα βαρύ κλίμα στην ομάδα, όπου έχει φέρει αναταράξεις στο «κυανόλευκο» στρατόπεδο. Ο προβληματισμός[…]\nΕύκολα στους «4» του κυπέλλου ο Θρύλος\nΑστέρας και Ολυμπιακός ήρθαν ισόπαλοι με σκορ 1-1 στην Τρίπολη και σε συνδυασμό με το 5-0 του πρώτου αγώνα στο Καραϊσκάκη, οι Πειραιώτες προκρίθηκαν στα ημιτελικά του Κυπέλλου Ελλάδας. Ο Ιγκλέσιας στο 20′ με κεφαλιά (από κόρνερ) άνοιξε το σκορ για τους Αρκάδες και ισοφάρισε ο Ντα Κόστα στο 54΄επίσης[…]


ΣΟΚ στην Γέρα Λέσβου: Νεκρός βρέθηκε εκπαιδευτικός στο σπίτι του - LesvosPost.com\nΣΟΚ στην Γέρα Λέσβου: Νεκρός βρέθηκε εκπαιδευτικός στο σπίτι του\nΤραγικός τέλος για εκπαιδευτικό σε χωριό της Γέρας.\nΣύμφωνα με όσα έγιναν γνωστά και αναφέρει το lesvosnews.net ο εκπαιδευτικός έδωσε τέλος στη ζωή χθες το βραδύ.\nΟι πρώτες πληροφορίες όπως μετέδωσαν και ΤΑ ΝΕΑ ΤΗΣ ΛΕΣΒΟΥ αναφέρουν ότι ο εκπαιδευτικός αντιμετώπιζε οικονομικά προβλήματα και ότι υπάρχει σημείωμα του αυτόχειρα που εξηγεί τους λόγους της πράξης του.\nΆλλες πληροφορίες αναφέρουν ότι ο άτυχος συνταξιούχος εκπαιδευτικός απεβίωσε από παθολογικά αίτια..Οι πληροφορίες από τη νεκροψία – νεκροτομή που πραγματοποιήθηκε, διαπιστώθηκε ότι ο θάνατος του 52χρονου συνταξιούχου εκπαιδευτικού Ν.Π , οφειλόταν σε παθολογικά αίτια.\nΕτικέτες Λεσβος, Παιδεία, Υγεία


Βαγενά για Πανεπιστημιακό: Δεν γνωρίζει ο Κικίλιας τη διαφθορά στον χώρο της υγείας; - LarissaPress\nΒαγενά για Πανεπιστημιακό: Δεν γνωρίζει ο Κικίλιας τη διαφθορά στον χώρο της υγείας;\nΕνώνοντας τη φωνή μου με τους συναδέλφους βουλευτές και όλους τους φορείς που διαμαρτύρονται, θέλω να εκφράσω την έντονη δυσαρέσκειά μου για την απόφαση της κυβέρνησης της Ν.Δ. να μετατρέψει το Πανεπιστημιακό Γενικό Νοσοκομείο Λάρισας από Νομικό Πρόσωπο Δημοσίου Δικαίου σε Νομικό Πρόσωπο Ιδιωτικού Δικαίου, δηλώνει σε Δελτίο Τύπου, η λαρισαία Βουλευτής κα Άννα Βαγενά.\nΟι πολιτικές ιδεοληψίες της Ν.Δ. και η εξυπηρέτηση γραμματίων προς όσους την έφεραν στην εξουσία κρύβονται πίσω από αυτή την απόφαση αυτή της κυβέρνησης. Χρέος μας είναι να μην τους επιτρέψουμε να παραδώσουνε το δημόσιο σύστημα υγείας στα χέρια των λίγων, οι οποίοι θα πλουτίζουν από το κόστος παροχής υπηρεσιών, που θα πληρώνουν οι απλοί πολίτες